הוועדה המשותפת לוועדת הכלכלה ולוועדת הפנים והגנת הסביבה לדיון בהצעת חוק תאגידי מים וביוב, כנסת 20, פרוטוקול מספר 9, 2018-05-15 13:30

דוד ביטן: טוב, רבותיי, תראו - עכשיו גם סיימתי שיחה עם מנכ"ל משרד הפנים - המצב הוא כזה: אנחנו קרוב לשמונה חודשים מנסים לגבש פשרות עם כל משרדי הממשלה.

דוד ביטן: ברוב הפשרות הצלחנו.

דוד ביטן: כל פעם בא מישהו, כולל מרכז שלטון מקומי, שולח איזה תנאי, חושב שזהו, שבגלל שזה תקוע בהחלטת ממשלה וצריך לעבור ועדת שרים בקריאה ראשונה אז הוא יכול לשים לי תנאים.

דוד ביטן: אני מודיע לכם שלא.

דוד ביטן: אם תרגיזו אותי, אני אחזור להיות מה שהייתי כיושב-ראש קואליציה, אני אעביר את זה בכנסת בלי ועדת שרים.

דוד ביטן: אני רוצה לגבש הסכמות.

דוד ביטן: אני לא אהיה מוכן לקבל שום תנאים.

דוד ביטן: אני יכול לשכנע את משרד האוצר להסכים עם משהו שמשרד הפנים רוצה?

דוד ביטן: אחרי ויכוחים של 20 שנה הם רוצים שאני אסדר את זה בצעת החוק הזאת.

דוד ביטן: זה לא רלוונטי, זה לא מה שיקרה.

דוד ביטן: אני כן רוצה להגיע להסכמות עם כל משרדי הממשלה, עם חברי הכנסת, עם מרכז שלטון מקומי, על מנת שנבוא למשהו מסודר, מוסכם על כולם.

דוד ביטן: אנחנו עושים מאמצים לכיוון הזה.

דוד ביטן: אף אחד לא יכול להגיד שאנחנו לא עושים מאמצים, אנחנו עושים מאמצים.

דוד ביטן: זה דבר ראשון.

דוד ביטן: הניסוחים לא מסוכמים, אז אמרנו - -

אמרנו איתי עצמון: חלק מהנושאים העקרוניים.

דוד ביטן: חלק כן.

דוד ביטן: אמרנו שבישיבה הזאת נתחיל להקריא את הדברים המסוכמים.

דוד ביטן: לגבי הדברים שלא מסוכמים נקבל את הניסוחים, נעשה ישיבה בעוד שבוע.

דוד ביטן: אני רוצה לסיים קריאה ראשונה תוך שבועיים.

דוד ביטן: את השנייה והשלישית עד סוף המושב, אם אני אצליח, כי רוב הדברים מסוכמים.

דוד ביטן: את מה שלא מסוכם נסגור עד אז.

דוד ביטן: זה מחייב אותי לעשות עוד שתי פגישות, משהו כזה, כדי לגמור את זה.

דוד ביטן: אני רוצה להודות לרשות המים וגם למשרדי הממשלה: האוצר, המשפטים, הפנים, על המאמצים שעושים כדי להגיע לפשרות.

דוד ביטן: כמובן לצוות הוועדה, ליועץ המשפטי של הוועדה.

דוד ביטן: בגדול, הצעת החוק הזאת שהוגשה על ידי חברי הכנסת, אין בה בשר, אין בה כלום.

דוד ביטן: למה?

דוד ביטן: כי החוק היום איפשר, הוא צמצם את מספר התאגידים ל-11, עד חודש יוני היו צריכים לצמצם את זה ל-11.

דוד ביטן: מה הצעת החוק הזאת אמרה?

דוד ביטן: במקום 11 נצמצם ל-14.

דוד ביטן: זאת אומרת, לא הייתה איזו שהיא בשורה בחוק הזה.

דוד ביטן: אני חושב שאפילו הח"כים שהגישו לא היו ערים לסיטואציה שבעצם לא צריך את החוק, לא צריך את הצעת החוק הזאת, יש חוק שכבר אושר.

איתי עצמון: ב-2013.

דוד ביטן: ב-2013.

דוד ביטן: הוא חייב את כל התאגידים להצטמצם ל-11.

דוד ביטן: כל פעם דחו את החיוב הזה.

דוד ביטן: הפעם האחרונה הייתה צריך להיות ביוני 2017, נכון?

איתי עצמון: יש כמה מועדים.

דוד ביטן: יש כמה מועדים, אבל לא משנה.

דוד ביטן: בוא נגיד שעד סוף השנה.

דוד ביטן: היה ברור שלא צריך את הצעת החוק הזאת, רק צריך לבוא ולדחות את המועד.

דוד ביטן: בגלל הבחירות המוניציפאליות פיצלנו את החוק, דחינו את המועד עד אחרי הבחירות לעיריות.

דוד ביטן: ברגע שיש בחירות הכל הופך להיות פוליטי, אף אחד לא מתייחס לגופו של עניין.

דוד ביטן: מצד שני, בדיונים עם משרדי הממשלה אמרתי להם: תראו, ברור לי שאתם רוצים לצמצם, כי יש רצון של צד אחד, של האוצר, להשתלט על התאגידים, לעשות את זה כמו מקורות, כמו חברת החשמל.

דוד ביטן: זה לא פותר את הבעיה לתושבי המדינה.

דוד ביטן: מצד שני, ברור שאם אנחנו נבטל את כולם ונעביר אותם לעיריות זה לא יחסוך בכסף, כיוון שכל עיר תחזיק מנהל אגף שהוא כמו המנכ"ל וההוצאות יימשכו רגיל.

דוד ביטן: מצד שלישי, בדקתי וראיתי שעלויות התפעול לא משפיעות על מחיר המים, ממש בשוליים שבשוליים.

דוד ביטן: לא בגלל זה מחיר המים.

דוד ביטן: מחיר המים הצטמצם בשנתיים האחרונות כמעט בשלושים ומשהו אחוז בזכות ש"ס, בזכות מה שהם עשו, בזכות האוצר, בזכות רשות המים.

דוד ביטן: מחיר המים שהיה לפני 4 שנים לא דומה למחיר המים של היום.

דוד ביטן: את זה משום מה הציבור לא רואה.

דוד ביטן: מחיר המים ירד בצורה דרסטית.

דוד ביטן: הוא לא עולה, הוא רק יורד.

דוד ביטן: אמרתי יחד עם החברים שהשתתפו בישיבות: בואו, יש בעיה של תדמית גדולה מאוד לתאגידי המים, הציבור לא רוצה אותם מכל מיני סיבות.

דוד ביטן: זה אומר שאנחנו כרגע דוחים את כל הנושא.

דוד ביטן: ברור שגם אם הם לא יבוטלו, אנחנו נצמצם, על זה אין ויכוח בכלל.

דוד ביטן: אנחנו נותנים תקופת זמן שכל הסוכריות האלו שאנחנו נותנים יחלחלו לציבור.

דוד ביטן: אני רוצה לראות תוך 3 שנים מה המצב.

דוד ביטן: לדעתי זה כן ישפיע.

דוד ביטן: על מה שאני רוצה לשבת איתכם היום זה על העקרונות, להגיד לכם מה העקרונות שאנחנו עושים.

דוד ביטן: יש דברים שכבר ניסחנו, אנחנו נדבר על זה.

דוד ביטן: העקרונות הם פשוטים.

דוד ביטן: אחת הבעיות המרכזיות של תאגידי המים זה הנושא של פריצות, דליפות מים מהצנרת.

חמד עמאר: אחת הבעיות.

דוד ביטן: אחת הבעיות.

דוד ביטן: מה שקורה בפועל זה שאנשים מקבלים חשבונות של 10, 15 ו-20 אלף שקל לשלם, כאשר מורידים להם לפי החלטה של הרשות איזה שליש.

דוד ביטן: לך עכשיו ותבקש מהאנשים לשלם עשרת אלפים שקל.

דוד ביטן: באותו רגע הם נגד התאגיד, נגד ראש העיר, ובצדק, למרות שהתאגיד לא אשם שיש דליפת מים.

דוד ביטן: את זה אנחנו מתקנים.

דוד ביטן: אל"ף, בהסכמת האוצר ורשות המים אנחנו מכניסים הוראה בחוק לגבי מדי המים.

דוד ביטן: יש מדי מים שאפשר לעלות על דליפת המים.

דוד ביטן: כשזה מגיע אליהם ישירות, הם יכולים להתריע ולתקן את זה באופן מידי.

דוד ביטן: עכשיו אנחנו מחייבים בחוק שלכל הבתים בישראל תוך 6 שנים יחליפו את מדי המים.

דוד ביטן: זה יהיה על חשבון התאגידים, לא על חשבון התושבים.

דוד ביטן: כולם יוחלפו.

סאלח סעד: מה לגבי השעון, הוא מגלה את הדליפה?

דוד ביטן: מגלה במקום.

דוד ביטן: הוא רואה שינוי במגמה של השימוש.

ענת ברקו: זו קריאה מרחוק?

דוד ביטן: מרחוק.

דוד ביטן: אז התאגיד מצלצל לבית ואומר: אדוני, יש לכם דליפת מים, טפלו בזה מיד.

דוד ביטן: זה דבר ראשון.

דוד ביטן: דבר שני, והם גם הסכימו, שהחיוב יהיה שונה על מים שהם כתוצאה מדליפה.

דוד ביטן: למה זה יקר?

דוד ביטן: זה מעלה לך את השימוש הממוצע למספרים הגבוהים של המים.

דוד ביטן: הסכמנו שמנקודה מסוימת החיוב יהיה שקל לקוב, נכון?

סאלח סעד: על המים שדלפו?

דוד ביטן: לא, על מים מגובה מסוים.

דוד ביטן: בדקנו את זה מבחינת ממוצע.

סאלח סעד: אם יש דליפה, מה הוא עושה?

דוד ביטן: דליפה מאצלו, לא דליפה מבחוץ.

דוד ביטן: מה שעשינו, בדקנו את הממוצעים.

דוד ביטן: אם היום על דליפת מים אדם היה משלם 7,000 שקל, על הדליפה הזאת הוא ישלם 300 שקל.

דוד ביטן: זה לא נורא.

דוד ביטן: אם הוא היה צריך לשלם מעל 10,000 שקל, עכשיו הוא ישלם 700 שקל.

דוד ביטן: בגדול, את הבעיה העיקרית בחיכוך בין הצרכן, תאגידי המים והעיריות בנושא הזה אנחנו פותרים באופן מוחלט.

דוד ביטן: זה יוריד את החיכוך בצורה דרסטית.

דוד ביטן: דבר נוסף, אין דבר כזה היום הנחה סוציאלית במים.

דוד ביטן: כשהיינו בעיריות הייתה הנחה סוציאלית.

דוד ביטן: זה לא אצל כל העיריות.

דוד ביטן: לחלק מהעיריות היה, לחלק לא היה.

דוד ביטן: בראשון זה היה.

דוד ביטן: הייתה לנו ועדה סוציאלית.

דוד ביטן: מי שהביא חוות דעת סוציאלית קיבל הנחה.

דוד ביטן: זה בדיוק כמו הוועדה להנחה בארנונה.

דוד ביטן: אנחנו מחזירים את האפשרות הזאת.

דוד ביטן: זאת אומרת, נכניס בחוק הזה את הפלטפורמה שתאפשר להקים ועדות הנחות.

ענת ברקו: מה שיעור ההנחה המקסימאלי שיכול להיות?

דוד ביטן: עד 70%.

דוד ביטן: זה יהיה.

דוד ביטן: את זה עוד לא ניסחנו.

דוד ביטן: כמובן שזה ילווה בתקנות של שר האוצר, של שר הפנים וכו'.

דוד ביטן: בגדול, יש עם זה קצת מחלוקת, תיכף אני אסביר מה המחלוקת, אבל תהיה פלטפורמה של הנחות סוציאליות.

דוד ביטן: זה לא כולל הנחות כלליות, כמו למשל הנחות לנכים או דברים מהסוג הזה.

דוד ביטן: בחשמל יש איזו שהיא קרן שממנה מקבלים באופן גורף.

דוד ביטן: אני אומר, עזוב אותי גורף, אני מדבר על בדיקה פרטנית.

דוד ביטן: אם לאדם אין מה לאכול, הוא חולה סרטן, או כל מיני דברים, הוא יוכל להביא דוח סוציאלי.

דוד ביטן: תהיה פלטפורמה של ועדת הנחות שתוכל לתת לו את ההנחה.

דוד ביטן: זה דבר שהם הסכימו.

דוד ביטן: אין את זה בשום חוק ובשום מקום.

שניר ניב: בנושא הזה יש פערים מבחינת מי שדיבר איתך.

דוד ביטן: לא, אדוני.

דוד ביטן: הסכמנו על העיקרון.

דוד ביטן: עכשיו אני אגיד מה המחלוקת.

דוד ביטן: אני אומר עכשיו באופן כללי.

דוד ביטן: אנחנו לא הולכים עכשיו להתחיל את כל הדיון.

דוד ביטן: המחלוקת שלי עכשיו היא עם משרד האוצר בעיקר, לא כל כך עם רשות המים, וזה על איפה עושים את ההנחה הזאת – האם עושים אותה בעירייה, או עושים אותה בתאגיד.

דוד ביטן: תמיד סברתי שעדיף לתת את זה לעירייה, שעדיף שנאפשר לעירייה לתת את זה מהתקציב שלה.

ענת ברקו: גם יש לה את המידע.

דוד ביטן: בוא נגיד ככה, הבעיה הכי גדולה היא מאיזה כסף יעשו את זה.

דוד ביטן: הרי הכל זה כסף.

דוד ביטן: ראשי ערים, עם כל הכבוד, צריכים לתת.

דוד ביטן: כמו שהם נותנים הנחה בארנונה, שיתנו גם הנחה בזה, אלה תושבי העיר שלהם.

חמד עמאר: הוא לא אחראי על המים.

חמד עמאר: איך הוא ייתן לו הנחה?

דוד ביטן: הוא לא צריך להיות אחראי על המים, הוא צריך לתקצב את זה.

חמד עמאר: התאגיד ישב - - ?

דוד ביטן: תיכף אני אתייחס לבעיה, בדיוק זאת הבעיה.

דוד ביטן: ראשי הערים לא נותנים תוספת בחינוך על מה שמשרד החינוך נותן?

דוד ביטן: הם אחראים על החינוך?

דוד ביטן: לא.

והיב חביש: אתה מרוויח ממשק המים בעירייה, לכן אתה נותן הנחה.

דוד ביטן: עם כל הכבוד, לא כולם מרוויחים.

דוד ביטן: זאת בדיוק הבעיה.

דוד ביטן: איפה שיש רווח, איפה שלוקחים דיבידנד אין בעיה, נכון?

דוד ביטן: חלק מהדיבידנד הזה תיתן להנחות.

דוד ביטן: זה בסדר גמור, על זה אין לי מחלוקת עם האוצר.

דוד ביטן: הבעיה הכי גדולה זה איפה שאין רווח.

דוד ביטן: יש הרבה תאגידים – תתפלאו אבל תאגידים רציניים - כמו התאגיד של עיריית חיפה שלא מרוויח, זאת למרות שהעירייה חזקה.

דוד ביטן: תל אביב וחיפה יכולות לתת מהתקציב שלהן הנחה במים, אין בעיה.

דוד ביטן: שני התאגידים לא רווחיים.

דוד ביטן: תתפלאו שגם התאגיד של תל אביב לא רווחי.

דוד ביטן: למה?

דוד ביטן: מכל מיני סיבות.

דוד ביטן: בתל אביב – בגלל שלא השקיעו בתשתית המים הרבה שנים, ובחיפה – בגלל הגובה.

דוד ביטן: הגובה קובע את העלות של הטיפול.

דוד ביטן: יש תאגידים שכן מרוויחים.

דוד ביטן: פה יש לנו מחלוקת.

דוד ביטן: פה נצטרך לשבת עם משרד האוצר.

דוד ביטן: ברור שיש לזה עלויות.

דוד ביטן: אם אני לא אסתדר איתם, אני אשב עם שר האוצר.

דוד ביטן: אני חושב שיש מקום לתת תקציב מסוים לתאגידים ולעיריות שאין אצלם רווח במים.

דוד ביטן: לאלה צריכים לעזור, כי אחרת הפריפריה לא תקבל הנחה במים, הערים החזקות כמו ראשון לציון, מודיעין כן יקבלו.

דוד ביטן: אנחנו לא רוצים להגיע למצב הזה.

דוד ביטן: זאת המחלוקת.

דוד ביטן: אנחנו לא נסגור את זה היום.

סאלח סעד: לעניין תוספת עררים, תוספת ריביות פיגור.

דוד ביטן: זה לא קשור לחוק שלנו.

דוד ביטן: זה הוויכוח שלי עם משרד הפנים.

דוד ביטן: אחת הבעיות המרכזיות בשכונות ותיקות ובשיקום שכונות זו הצנרת הפרטית.

דוד ביטן: עד לשטח הגבול הציבורי זה פרטי.

דוד ביטן: שם יש המון סתימות, המון בעיות.

דוד ביטן: הם לא מטפלים בזה.

דוד ביטן: בהרבה מקומות ראשי הערים רוצים לעזור מהתקציב של התאגיד, אבל הם כמעט ולא יכולים.

דוד ביטן: למה הם לא יכולים?

דוד ביטן: כי זה שטח פרטי.

דוד ביטן: אני חושב שצריך לתקן גם את פקודת העיריות.

דוד ביטן: פה יש הסכמה על כך – אנחנו נעשה את התיקונים הדרושים - שאם ראש עיר, אם ראש מועצת עיר רוצה להיכנס לשטח פרטי בשכונות בעייתיות על מנת לטפל בבעיה, הוא יוכל להיכנס ולטפל.

חמד עמאר: עד עכשיו הם לא יכלו?

דוד ביטן: עשו איזה ניסוי.

דוד ביטן: אני מציע שזה לא יהיה בניסוי, אני מציע שזו תהיה אפשרות מסודרת.

דוד ביטן: גם בזה לא סיכמנו את הניסוחים, נכון?

איתי עצמון: נכון.

דוד ביטן: את זה אנחנו נעשה.

דוד ביטן: דבר נוסף, בהסכמת האוצר ורשות המים נעשה מבצע לגביית חובות, מבצע הנחות משמעותי.

ענת ברקו: כמה זמן?

דוד ביטן: לחצי שנה, כדי שלא תהיה להם ריבית והצמדה על החוב.

דוד ביטן: זה לא סוכם עד הסוף, אבל יש הסכמה עקרונית שזה גם יבוא.

ענת ברקו: לא יהיה גם קצת קיזוז?

דוד ביטן: הריבית זה קיזוז גדול, אין לך מה לדאוג.

דוד ביטן: הריבית שם היא יותר מהחוב, כמובן תלוי ממתי החוב.

דוד ביטן: אם החוב הוא לפני 8 שנים, 80% זה הריבית, 20% זה החוב.

דוד ביטן: יותר גרוע מהבנקים העניין הזה.

דוד ביטן: דבר נוסף, הנושא של הדיבידנד שמחלקים.

דוד ביטן: זה ילך למטרות ספציפיות, לא לכל דבר.

דוד ביטן: ראש העיר לא יכול לקחת את זה לכל דבר.

דוד ביטן: זה יהיה כתוב בחוק.

דוד ביטן: מה זאת אומרת?

דוד ביטן: יהיה כתוב שזה ילך לחינוך, לרווחה, לקיזוז חובות, לנושא של הנחות סוציאליות.

דוד ביטן: יהיה כתוב מה האפשרויות.

דוד ביטן: מועצת העיר תצטרך לקבל החלטה.

דוד ביטן: לא יהיה דבר כזה שהעירייה תחליט מה שהיא רוצה.

דוד ביטן: זה לא יקרה.

דוד ביטן: אחת הבעיות של צמצום תאגידים זה שראשי הערים לא משתפים פעולה.

דוד ביטן: כל ראש עיר רוצה את חלקת האלוהים הקטנה שלו כך שערים קטנות לא יכולות להיכנס.

דוד ביטן: הדבר נובע בגלל שתי בעיות.

דוד ביטן: בעיה ראשונה, בעיה של דירקטורים, כל אחד רוצה ייצוג של דירקטורים לעיר שלו.

דוד ביטן: מצד שני, העיר הגדולה לא רוצה להפחית מהכוח שלה.

דוד ביטן: עשינו תיקון מוסכם על ידי כל המשרדים לאיך נבנה את הדירקטוריון, כדי שהבעיה המרכזית של האיחודים תזוז הצידה.

דוד ביטן: אני חושב שמצאנו פתרונות.

ענת ברקו: באיזו צורה?

דוד ביטן: זה ילך לפי גודל עיר.

דוד ביטן: אם לעיר אחת יש 200 ולעיר אחרת 50,000, החלוקה תהיה בהתאם.

דוד ביטן: עיר קטנה תקבל בונוס.

דוד ביטן: ברור שלעיר של 7,000 ניתן אחד.

דוד ביטן: כדי לעשות את זה הגדלנו את האופציה מ-9 ל-11.

דוד ביטן: במצבים כאלה נוכל להגדיל את מספר הדירקטוריונים.

ענת ברקו: אבל אז יהיו דירקטוריונים מנופחים.

דוד ביטן: לא מנופחים.

דוד ביטן: החלטנו שזה בסדר, אין בעיה עם 11.

דוד ביטן: את חושבת שחמישה מחליטים יותר טוב מ-11? לא.

ענת ברקו: מספיק חמישה.

דוד ביטן: בדירקטוריון של תאגיד מים יש נציגי עירייה, נציגי ציבור וחברי מועצה.

דוד ביטן: לחברי המועצה ולעובדי העירייה לא מגיע כסף.

דוד ביטן: אם יתנו לאנשי ציבור, שזה גג 3,4, אז העלויות הן שוליות, זאת אומרת, הגדלת הגודל של הדירקטוריון לא משמעותי במבחינה ציבורית.

דוד ביטן: ההיפך, ברגע שאת נותנת תקציב לכולם, אז לכל יחיד יש "סיי" בדירקטוריון.

דוד ביטן: בעיה שנייה היא בעיית הנכסים, שכל אחד אומר: אלה הנכסים שלי, אני השקעתי בהם, למה זה שלא השקיע בנכסים נהנה ואני מפסיד.

דוד ביטן: זה מונע את האיחודים.

דוד ביטן: גם את זה פתרנו על ידי זה שאמרנו שכשנפצל או נפרק, כל אחד יקבל את הנכסים שלו.

דוד ביטן: זה בניגוד לפקודת החברות.

דוד ביטן: אם עיריית ראשון התאחדה עם עיריית לוד, כאשר בעת האיחוד היא הביאה נכסים בסדר גודל של חצי מיליארד ולוד הביאה נכסים בגודל של מיליון שקל, אז כשהם מתפרקים, היא מקבלת את החצי מיליארד, ההיא מקבל את המיליון.

ענת ברקו: הנכסים המקוריים.

דוד ביטן: בנכסים שהתאגיד עשה במשותף זה ילך לפי היחס, אין בעיה.

דוד ביטן: למה ראשי רשויות הסכימו לתאגידים, אתם יודעים למה?

דוד ביטן: כי חוץ מהבונוסים מהאוצר נתנו להם גם את עלות ההשקעות הראשוניות שלהם.

דוד ביטן: אם לא היו תאגידים הם לא היו מקבלים, מכון הביוב היה נשאר מכון ביוב.

דוד ביטן: הם קיבלו כסף.

דוד ביטן: נתנו להם אישור באוצר להשתמש בזה לתקציב הרגיל, לא לתקציב פיתוח.

דוד ביטן: עם זה הם כיסו את כל החובות.

דוד ביטן: הם חיו עם זה 10,15 שנים.

דוד ביטן: עכשיו יש להם עוד פעם חובות, אז הם לא רוצים את התאגידים.

דוד ביטן: לא ניכנס לזה כרגע.

30693: אדוני היושב-ראש, היו הרבה מאוד הפגנות נגד תאגידים.

דוד ביטן: בגדול, המגמה כרגע היא לצמצם את התאגידים בתוך 3 שנים.

דוד ביטן: ברור שזה יצומצם.

דוד ביטן: אנחנו גם מפשטים את התהליך כך שראשי הערים שהתנגדו יתנגדו עכשיו פחות בגלל שיהיה להם בדירקטוריון את הייצוג שהם רצו, יהיה להם את כל מה שהם צריכים.

דוד ביטן: את הדברים שפגעו בציבור נחזיר לציבור, כדי - -

איתי עצמון: להגברת האמון.

דוד ביטן: להגברת האמון.

דוד ביטן: ניתן שנתיים לסיים את העניין.

דוד ביטן: כרגע לא תהיה חובת תאגוד.

דוד ביטן: את חובת התאגוד דחיתי.

דוד ביטן: מה שאמרתי עכשיו יהיה מיד.

דוד ביטן: חובת התאגוד נדחתה.

דוד ביטן: למה?

דוד ביטן: כדי לאפשר לרשות המים ולעיריות לשבת על האיחודים האלה.

יונתן דרוקר: אבל למה צריך כל כך הרבה דיונים?

יונתן דרוקר: הבטחת לפני שנה וחצי.

יונתן דרוקר: למה אתה מורח אותנו?

דוד ביטן: אני לא מורח אף אחד.

דוד ביטן: אתה מורח את הציבור, לא אני.

דוד ביטן: אתה יודע למה אתה מורח?

דוד ביטן: מכיוון שאתם באתם ועשיתם חצי שנה תעמולה על חוק שכבר יש.

יונתן דרוקר: הוא עבר בקריאה ראשונה.

דוד ביטן: מה בניתם?

דוד ביטן: היה חוק של 11, עשיתם חוק של 14.

יונתן דרוקר: הוא מתקדם?

יונתן דרוקר: אתה התראיינת אצלנו מספר פעמים.

יונתן דרוקר: הבטחת במושב הקודם, אחרי זה במושב הזה.

דוד ביטן: מה, אני חייב לך משהו?

יונתן דרוקר: לא, אתה לא חייב, רק תגיד את האמת.

יונתן דרוקר: אתה לא אומר את האמת.

יונתן דרוקר: גם עכשיו אתה מורח אותנו.

דוד ביטן: קודם כל, בהצעת החוק המקורית - עשיתם עליה סיפור גדול, היא אמרה שזה הדבר הכי חשוב שהיה לה אי פעם בתכנית - אין כלום.

יונתן דרוקר: איפה זה עומד עכשיו?

דוד ביטן: אין בה כלום, כי החוק איפשר עד יוני לצמצם עד 11.

דוד ביטן: הבאתם הצעת חוק לצמצם ל-14.

דוד ביטן: מה עשיתם פה, לא הבנתי.

דוד ביטן: הוספתם שלושה?

דוד ביטן: דבר שני, אתם טענתם שמחיר המים גבוה.

דוד ביטן: יש את כל ההוכחות שמחיר המים ירד בקרוב ל30%, אפילו יותר.

דוד ביטן: על מה אתם מדברים?

דוד ביטן: אז נכון שאפשר להתווכח על הנושא של ההוצאות שמשיתים התאגידים, אם זה טוב או רע, אבל ברור דבר אחד - גם אם אתה מבטל את התאגידים, עיריות לא יבחרו ראש אגף מים וביוב?

דוד ביטן: ייקחו.

דוד ביטן: ברור שהם ייקחו, ודאי שהם ייקחו, ודאי שיהיו עובדים.

דוד ביטן: זה יחסוך בשוליים.

חיים ביבס: דרך אגב, זה גם רלוונטי לצמצום של העשרה.

דוד ביטן: הדבר היחיד שהתאגידים כן עשו זה נושא של השקעות בתשתית.

דוד ביטן: פעם העיריות היו לוקחות את הכסף לדברים אחרים.

דוד ביטן: פה יש משק סגור.

דוד ביטן: אין היגיון שבתל אביב הגדולה התאגיד לא יהיה רווחי.

דוד ביטן: למה הוא לא רווחי?

דוד ביטן: כי התברר שתל אביב לא השקיעה לאורך שנים בתשתיות את מה שהיא הייתה צריכה להשקיע.

דוד ביטן: אם תל אביב לא השקיעה, בטח ערים יותר קטנות לא השקיעו.

דוד ביטן: לתאגידים היו דברים טובים ודברים רעים.

דוד ביטן: דבר אחד בטוח - היום הציבור נגד.

דוד ביטן: למה הוא נגד?

דוד ביטן: בגלל הדברים האלה שאמרתי.

דוד ביטן: אם יש משהו חדש, תגידו, אין לי בעיה.

יונתן דרוקר: אם אתה מסכים על משהו, למה צריך עוד דיון ועוד דיון כבר שנה וחצי?

יונתן דרוקר: בואו נסיים את זה.

דוד ביטן: אני אגיד לך למה.

דוד ביטן: בניגוד אליך, אני צריך להגיע להסכמות.

דוד ביטן: אנחנו מקיימים הרבה ישיבות מקצועיות עם הצוות.

דוד ביטן: גם שמולי השתתף בישיבות האלו.

דוד ביטן: אנחנו עובדים על זה.

דוד ביטן: אנחנו בדרך לסיום.

דוד ביטן: לדעתי, תוך שבועיים-שלושה אנחנו מסיימים.

יונתן דרוקר: גם לפני חצי שנה אמרת את אותו דבר.

דוד ביטן: מה אני יכול לעשות?

דוד ביטן: תגידו שאני לא בסדר.

דוד ביטן: אני עובד על זה, אני לא משחק עם זה, בסדר?

דוד ביטן: דבר נוסף, שלו אין פתרון, זה שיש תאגידי מים עם חובות.

דוד ביטן: האוצר לא מוכן לכסות את החובות האלה.

דוד ביטן: החוב של תאגידי המים מגיע ל-1.7 מיליארד שקל.

דוד ביטן: אם זה יעבור, מישהו צריך לשלם את זה.

דוד ביטן: אני לא מדבר על דברים אחרים, על בונוסים.

דוד ביטן: את החובות האוצר לא מוכן לכסות.

דוד ביטן: אמרנו שנלך בשיטה אחרת - ניתן אפשרות לצמצם בצורה דרסטית, נתקן תיקונים על-מנת להגביר את אמון הציבור, ונעשה פיילוט של שנתיים.

דוד ביטן: בשנתיים האלה נראה אם הכל משתנה.

דוד ביטן: תמיד הכנסת יכולה להתכנס ולדון על זה.

דוד ביטן: נסמוך על חבר הכנסת שמולי שלא יוותר בעניין הזה.

איציק שמולי: אני חושב שהצעת החוק בנויה על שני חלקים.

איציק שמולי: אני אתחיל דווקא מהחלק השני, מההטבות הסוציאליות.

איציק שמולי: בואו נאמר את האמת, בהתחלה הוא לא היה.

איציק שמולי: הוא תולדה של הפעילות שלך.

איציק שמולי: בחלק מהדברים יש בשורה של ממש.

איציק שמולי: ההחלטה להכניס את זה לתוקף מיידי היא החלטה טובה, היא תגביר את אמון הציבור.

איציק שמולי: מגיעה פה גם מילה טובה לממשלה.

איציק שמולי: החלק העיקרי שהיה בהצעת החוק הוא החלק שמדבר על מבנה משק המים.

איציק שמולי: אתה הנחת הנחת מוצא על השולחן שאומרת שמספר התאגידים הוא לא הבעיה.

איציק שמולי: מספר התאגידים, בעיני, זה כן הבעיה.

דוד ביטן: אנחנו נצמצם אותם.

איציק שמולי: כשאנחנו הנחנו את הצעת החוק ידענו מה אנחנו מניחים.

איציק שמולי: אמרנו שאנחנו עושים את זה, כדי שתהיה לנו פלטפורמה לדבר גם על ביטול מוחלט של התאגידים.

דוד ביטן: מה הצעת החוק אומרת?

דוד ביטן: שאתה מצמצם ל-14.

דוד ביטן: תגיד את זה להם פעם אחת.

איציק שמולי: אין לי בעיה להתעמת עם הכל, אבל בואו נשים את האמת על השולחן.

איציק שמולי: האמת הייתה שאנחנו מעבירים את הצעת החוק בנוסח הזה, כדי לעבור את המליאה ואת הממשלה, ואז להגיע לכאן לדבר גם על האופציה של ביטול מוחלט.

והיב חביש: אתה נתת שלושה חודשים להכין את ההצעה החדשה.

דוד ביטן: זה היה בהצעת החוק הקיימת?

והיב חביש: כן.

דוד ביטן: אוקי, תביא את הצעת החוק.

דוד ביטן: תביא את דברי ההסבר.

דוד ביטן: בואו נתעמת עם זה, אין בעיה.

חמד עמאר: הצעת החוק לא מדברת על ביטול, הצעת החוק מדברת על צמצום.

דוד ביטן: אבל אין צמצום.

דוד ביטן: פה שינינו.

חמד עמאר: אנחנו דיברנו על איך נמצא את הדרך להוציא את מי שרוצה לצאת מהתאגיד.

חיים ביבס: מי שהוביל את ההצעה היה אלי כהן יחד עם שמולי.

חיים ביבס: הפגישה באה ונועדה להביא הצעת חוק שתפקידה לבטל את התאגידים ולייצר אחד משניים: מי שמתנהל טוב יפעיל את עצמו, מי שלא מתנהל טוב יתנהל על ידי תאגיד.

דוד ביטן: אבל יש 30 שמתנהלים טוב.

חיים ביבס: מה קרה?

חיים ביבס: באו מהאוצר, לצערי אני אומר, והפכו לאלי כהן את ההצעה.

חיים ביבס: בסוף הגישו הצעה שהיא בדיוק הפוך ממה שהוא רצה להשיג.

חיים ביבס: צמצום תאגידים, אני אומר את זה בצורה מאוד ברורה, זה בלוף.

חיים ביבס: זה יביא להפחתה בשירותים.

חמד עמאר: צמצום יביא לפגיעה.

חיים ביבס: מאז מנסה דוד ביטן, יושב-ראש הוועדה, לנסות להגיע למשהו.

חיים ביבס: אני יודע להתנהל במודיעין מצוין בלעדיהם.

חיים ביבס: חבר הכנסת ביטן מנסה להביא משהו מותאם.

חיים ביבס: אחת הבעיות המרכזיות שהעלו בערוץ 10 בזמנו הייתה העובדה שבן אדם מקבל חשבון מים של 20,000 שקל.

חיים ביבס: זה נראה לכם הגיוני?

דוד ביטן: על זה הם דיברו בעיקר, רק על זה.

יונתן דרוקר: לא דיברנו רק על זה, דיברנו על עוד דברים.

יונתן דרוקר: כל יום אנחנו מקבלים פניות.

יונתן דרוקר: כל יום אזרחים מתלוננים שהתאגידים מתעמרים בהם.

יונתן דרוקר: בשום מקום בעולם אין 56 תאגידים על אוכלוסייה כל כך קטנה.

דוד ביטן: מי שלא בסדר - שיטפלו בזה.

יונתן דרוקר: פתאום השתנית.

יונתן דרוקר: לפני שנה וחצי דיברת אחרת.

דוד ביטן: מה אמרתי?

יונתן דרוקר: אמרת עוד במושב הקודם שאתה בעד הצעת החוק הזאת, שאתה הולך לצמצם את התאגידים במהרה.

דוד ביטן: בחברת החשמל יש חברה אחת, נכון?

דוד ביטן: אתה מרוצה שם מהשירות?

יונתן דרוקר: לא.

דוד ביטן: אז מה אתה מדבר שטויות.

דוד ביטן: מה שיקרה זה שהאוצר ישתלט על התאגידים, העיריות יצאו לגמרי, ואז נראה את השירות לאזרחים.

יונתן דרוקר: אבל עדיין לא צריך כל כך הרבה עובדים.

דוד ביטן: יש הבדל בין ביטול לגמרי, שאז זה חוזר לעיריות.

דוד ביטן: אתה יודע מה?

דוד ביטן: בזה הייתי מוכן לתמוך.

דוד ביטן: אנחנו באים ואומרים: בואו כרגע נצמצם.

דוד ביטן: אנחנו לא מוותרים על הביטול הכללי.

איציק שמולי: ההצעה שהייתה פה על השולחן לגבי מבנה משק המים אמרה כדלקמן: נקבע אמות מידה, קריטריונים לרשויות המקומיות.

דוד ביטן: זה מה שאנחנו עושים.

איציק שמולי: כאשר מי שעומדת באותם קריטריונים, שזה כנראה הרשויות הגדולות יותר - -

דוד ביטן: אנחנו עושים את זה.

איציק שמולי: אבל איך עושים את זה?

איציק שמולי: עכשיו אתה מדבר על כך שבעוד 3 שנים נעשה את השינוי במבנה משק המים, זה מה שהבנתי מהדברים שלך.

דוד ביטן: קבעו חוק ב-2013, נכון?

דוד ביטן: למה לא עשו את זה עד עכשיו?

דוד ביטן: אתה בא רק אלי בטענות?

דוד ביטן: אתה לא הצבעת על דחייה?

איציק שמולי: תגיד, אתה הופך עלי את כל העסק?

איציק שמולי: אני לא מפיל עליך כלום.

דוד ביטן: לא 3 שנים – שנתיים, בגלל הבחירות המוניציפאליות.

חמד עמאר: הייתה חובה להיכנס לתאגידים.

חמד עמאר: אנחנו דחינו את החובה להיכנס לתאגידים למשך שנתיים.

דוד ביטן: למה לאלה שהפרו את החוק ולא נכנסו מגיע בונוס ולאלה שבפנים לא מגיע לצאת?

דוד ביטן: האוצר, כמה חובות יש לתאגידים?

דוד ביטן: אמרתם בישיבה האחרונה מיליארד 700, נכון?

דוד ביטן: מי מכסה את זה?

דוד ביטן: אם עכשיו סגרתי את התאגידים, מי מכסה?

דוד ביטן: עזוב את מודיעין שיש לה כסף.

והיב חביש: המועצות.

דוד ביטן: אתם תכסו?

והיב חביש: אני מוכן.

חיים ביבס: חבר'ה, על תתחייבו.

דוד ביטן: אין בעיה, יש לכם מרכז שלטון מקומי.

דוד ביטן: אתם גיבורים גדולים.

דוד ביטן: יש לך מענק איזון?

והיב חביש: יש לי מענק איזון.

דוד ביטן: אז אתה מוותר עליו?

והיב חביש: אם היית תושב ירכא, ג'וליס, טייבה או כפר יאסיף היית מוותר.

והיב חביש: התאגיד הרס לנו את החיים, למועצות ולתושבים.

והיב חביש: התעללו בנו.

דוד ביטן: אתה רוצה שנשנה את כל הארץ בגלל ירכא?

והיב חביש: תבוא לירכא.

והיב חביש: תבוא ותראה במו עיניך.

והיב חביש: אתה לא חי שם.

והיב חביש: אנחנו חיים.

דוד ביטן: משרדי הממשלה הסכימו לדברים שבחיים לא היינו מקבלים אותם.

דוד ביטן: אנחנו מנצלים את הוויכוח הזה, כדי להגיע לכל מיני הסכמות על דברים שהם אף פעם לא הסכימו להם, זה הדבר הכי חשוב.

דוד ביטן: על משק המים נדבר, אין לי בעיה לדבר על זה.

דוד ביטן: תסתכלו על כל התמונה, לא רק על חלק מהתמונה.

איציק שמולי: אני רוצה שיהיה ברור, ההטבות הסוציאליות שיש בחוק - -

דוד ביטן: לא הסוציאליות.

איציק שמולי: אני מדבר גם על הגבלת הצריכה המשותפת, גם על ההנחה שניתן לתת מסיבות סוציאליות, גם על דיבידנדים שהולכים לטובת הנחות, גם על כניסה לצנרת פרטית בתוך שיקום שכונות, גם על מבצע לגביית חובות.

איציק שמולי: כל אלה הם דברים שיש בהם ממש, אלה הישגים סוציאליים אמיתיים.

איציק שמולי: אחרי שאמרתי את זה, ביטן, המודל שראיתי לנגד העיניים - -

דוד ביטן: מה אתה רוצה, לצמצם ל-14?

איציק שמולי: אני אגיד לך מה אני רוצה.

איציק שמולי: בהתחלה דיברנו על ביטול מוחלט.

איציק שמולי: מה זה ביטול מוחלט?

איציק שמולי: שזה עובר לעיריות במשק כספי סגור והן מנהלות את זה.

איציק שמולי: תוך כדי דיון אמרנו: זה נתקע בחומה בצורה, לכן בואו נלך לבחון מודל שבו רשות מקומית שעומדת בקריטריונים תוכל לנהל את משק המים בעצמה.

דוד ביטן: יש את זה בחוק היום.

דוד ביטן: האם ירכא עומדת בקריטריונים?

והיב חביש: היא עומדת בכל הקריטריונים.

דוד ביטן: זה מאוד מעניין.

דוד ביטן: מה אם אתה לא עומד?

והיב חביש: אם אני לא עומד אני לא רוצה.

דוד ביטן: מה שאמרנו היה בניגוד לעמדת מרכז שלטון מקומי.

דוד ביטן: מרכז שלטון מקומי רצה ביטול מוחלט.

דוד ביטן: המצב הוא שיהיה פה צמצום דרסטי.

דוד ביטן: אתם צריכים להבין, הצמצום הוא לא מ-56 למטה, הצמצום הוא מ-80 למטה.

דוד ביטן: למה?

דוד ביטן: כי לפי הדרישה של רשות המים כל העיריות צריכות להתאגד בדרך כזאת או אחרת.

דוד ביטן: יש יותר מ-56 מועצות.

דוד ביטן: בשיטה הזאת יהיה צמצום דרסטי.

דוד ביטן: הצמצום יהיה בין 20 ל-30.

דוד ביטן: יש שיפור שירות.

דוד ביטן: למה דחינו את זה לשנתיים?

דוד ביטן: אל"ף, בגלל הבחירות לעיריות, שאז אנחנו יודעים שאף אחד לא יעשה מה שצריך לעשות, ובי"ת, אנחנו רוצים שהדברים ייעשו בהסכמה.

דוד ביטן: להסכמה צריך לתת זמן.

דוד ביטן: אתה לא יכול לבוא ולהגיד: תעשו את זה בחודשיים.

דוד ביטן: מה שכן אפשר, ובזה הוא צודק, זה לתת פרמטרים שיאפשרו להגיע להסכמה הרבה יותר מהר.

ענת ברקו: תודה, אדוני היושב-ראש.

ענת ברקו: אני חושבת שהחוק הזה מתבקש.

ענת ברקו: אנחנו חתמנו על החוק הזה מתוך הבנה ומתוך כל הגלגולים שהיו – האם זה יהיה חוק ממשלתי, האם זה יהיה חוק פרטי.

ענת ברקו: מבחינת חברי הכנסת שחתמו על חוק קודם ועל החוק הזה הייתה בהירות לקראת מה אנחנו הולכים.

ענת ברקו: הנושא של צמצום התאגידים בא גם מהאזרחים.

ענת ברקו: אנחנו מקבלים אין ספור פניות מאזרחים על הסיפור הזה של דליפות מים וחשבונות מופקעים.

ענת ברקו: אני יכולה להגיד לך, אדוני היושב-ראש, יש לי זיכרון מלפני הרבה מאוד שנים, שעיריית רמת גן בזמנו הייתה שולחת מכתב לכל אחד על כך שראש העיר מתנגד לתאגידים, על כך שהוא בעל כורחו הולך למהלך הזה, למרות שהוא חושב שזה לא טוב.

דוד ביטן: איזה ראש עיר?

ענת ברקו: צבי בר.

ענת ברקו: היו ראשי ערים שממש התנגדו.

ענת ברקו: הם ראו את הנולד, לכן הם אמרו שזה לא יהיה טוב לאזרחים.

דוד ביטן: או שהם קיבלו 80 מיליון.

ענת ברקו: אני לא יודעת להיכנס לזה, אבל אני יכולה להגיד שאם היום יש עיריות שיכולות לקחת על עצמן ולהחזיר את מחלקת המים אליהן, אז זה אף פעם לא יגיע למנגנונים המנופחים שאנחנו רואים בתאגידים האלה.

ענת ברקו: רציתי לבקש, אדוני, עם כל הפרמטרים שאתה הצגת בפנינו לגבי הדליפות, לגבי החלפת השעונים, לגבי ההנחה על רקע סוציאלי שחייבת להיות לא בגלל עירייה זו או אחרת אלא באופן אחיד וגורף לכולם, לגבי מבצע של גביית חובות ללא ריבית, נכסים, דירקטורים שלא יהיו מנופחים, שהצעת החוק הזאת תעבור במושב הזה, שייקבע לוח זמנים מאוד מאוד מוסדר.

דוד ביטן: זה מה שאני רוצה.

ענת ברקו: להעביר אותה בקריאה שלישית.

דוד ביטן: אנחנו צריכים לסגור את ההסכמות.

דוד ביטן: לוקח להם זמן לנסח, מה אני יכול לעשות.

ענת ברקו: הדברים שעלו כאן הם צורך השעה.

דוד ביטן: ב-2008 הוקמו התאגידים.

דוד ביטן: האם העיריות ניהלו את זה מצוין לפני הקמת התאגידים?

ענת ברקו: התשתית לא טופלה.

דוד ביטן: יש לכם ביטחון מלא בכך שאם העיריות יקבלו את זה כוח האדם יהיה מצומצם, הכל יהיה בסדר.

ענת ברקו: דוד, נכון, אתה צודק, התשתית לא טופלה כראוי.

דוד ביטן: לא רק התשתית, גם היה בזבוז משווע של כוח אדם.

ענת ברקו: מה שצריך לעשות זה שכל אגורה שתיכנס ממים תהיה למשק המים ולתשתית, שלא יהיה מצב שייקחו את זה בעיריות לכל מיני דברים אחרים.

דוד ביטן: הטענות הגדולות ביותר של ראשי הערים נגד רשות המים זה שהיא משגעת אותם עם כל מיני כללים שלא מאפשרים להם לזוז.

דוד ביטן: אני חושב שרשות המים, לפחות בעניין של צמצום כוח אדם, פועלת כנדרש, אבל לא ניכנס לזה כרגע.

ענת ברקו: אני חושבת שצריך לנסות להעביר את זה במושב הקרוב, לא להתפשר על העניין הזה.

סאלח סעד: אני חושב שבדיון האחרון שהיה כאן לפני הפגרה סוכמו כמה דברים.

סאלח סעד: אתה עשית עבודה יפה, יסודית, מסודרת.

סאלח סעד: אני גם יכול לצטט אותך מהישיבה האחרונה לפני שיצאנו לפגרה, שאמרת שבמושב הקיץ החוק יסתיים בקריאה שלישית.

דוד ביטן: במושב הקודם.

דוד ביטן: הבעיה הגדולה ביותר הייתה שבמושב הזה לא הספקנו בגלל תקציב המדינה וחוק ההסדרים.

דוד ביטן: באותו רגע שקבעו שיסגרו את התקציב במושב הקודם - בהתחלה כשדיברנו לא היה תקציב המדינה - כל המערכת של ועדת הכלכלה זזה לכיוון של חוק ההסדרים, לא היה עם מי לשבת.

דוד ביטן: ביקשתי להעביר את החוק קריאה ראשונה, אבל לא ניתן היה טכנית לבצע את זה ברגע שהביאו את התקציב ואת חוק ההסדרים.

דוד ביטן: לא היה מי שיעבוד.

יונתן דרוקר: אמרת את זה גם במושב הקודם, לא רק במושב הזה.

סאלח סעד: שניים-שלושה דברים שחייבם לתקן בחקיקה הזאת.

סאלח סעד: אני מבית ג'אן.

סאלח סעד: הבן שלי יוצא צבא, השכן שלי יוצא צבא.

סאלח סעד: תאגיד המים לוקח על מטר מרובע 133 שקל.

סאלח סעד: זה נקרא דמי הקמה.

סאלח סעד: ברמת השרון, בתל-אביב, בחיפה, בנתניה לוקחים 77 שקל.

דוד ביטן: קיבלתי מכתב ממשרד הפנים על כך שזה תנאי לחוק.

דוד ביטן: תיכף אני אגיד שיש לנו בעיה עם זה.

דוד ביטן: זה לא קשור לחוק הזה.

סאלח סעד: זה לא מעניין אותנו.

סאלח סעד: את האזרחים זה לא מעניין.

דוד ביטן: זה לא קשור לחוק הזה.

סאלח סעד: זה כן קשור.

סאלח סעד: אתה מתקן עכשיו חקיקה.

סאלח סעד: אני מציע שיהיה מה שקורה בתל אביב, ברמת השרון, בנתניה.

סאלח סעד: את דמי ההקמה צריך לגבות בלי תוספת צפיפות.

סאלח סעד: צריך לחזור ל-77 שקלים.

סאלח סעד: אם חוזרים ל-77 שקלים, תאמין לי, האזרחים יכולים לשלם במקום 20,000 אלף 8,000 שקל.

סאלח סעד: אני מדבר על היטל בשביל לבנות בית, בשביל לקבל היתר בנייה.

סאלח סעד: התנאי הוא שאתה צריך לשלם 133 שקל עבור דמי הקמה.

סאלח סעד: האם זה יכול להיות?

חיים ביבס: בזה הוא צודק במאה אחוז.

דוד ביטן: כן, אבל אי אפשר שזה ייכנס לחוק הזה.

חיים ביבס: זה אבסורד.

חיים ביבס: לא מספיק שהם בסוציו, עוד מטילים עליהם משהו - -

דוד ביטן: קודם כל, גם קיבלתי על זה מכתב ממשרד הפנים.

דוד ביטן: זו מחלוקת בין המשרדים.

חמד עמאר: מה אשם התושב?

דוד ביטן: זה לא קשור להצעת החוק הזאת.

דוד ביטן: הצעת החוק הזאת מדברת על צמצום תאגידי המים, אפילו לא על ביטול.

דוד ביטן: היועצים המשפטיים של הכנסת לוחצים אותי חזק מאוד לקיר, הם אומרים שאנחנו לא יכולים להשאיר בהצעת החוק הזאת יותר מידי דברים שלא קשורים להצעת החוק המקורית.

איתי עצמון: לנושא של הצעת החוק.

דוד ביטן: זה לא קשור.

דוד ביטן: מה הם אומרים?

דוד ביטן: הם רוצים לעצור להם את הכל.

דוד ביטן: היה לי ויכוח על העניין הזה.

דוד ביטן: אם אני אכניס את זה, אנחנו נאריך את זה עוד פעם בכמה חודשים כי יהיו ויכוחים גדולים, והיועמ"ש של הכנסת יגיד: אתה לא יכול להעלות את זה בכלל לקריאה ראשונה.

סאלח סעד: ביטן, יש לי הצעה בשבילך.

סאלח סעד: בוא תאמץ את הצעת החוק הקיימת היום בקנה, הצעת החוק שלי.

סאלח סעד: הוועדה תאמץ את החקיקה על הפחתת דמי הקמה.

דוד ביטן: אנחנו נביא את זה לוועדה הזאת.

דוד ביטן: זה לא קשור לחוק הזה.

דוד ביטן: נדון בהצעת חוק ספציפית.

דוד ביטן: איזו ועדה דנה בזה?

סאלח סעד: לא יודע, זה עדיין - -

דוד ביטן: לא העברת את זה טרומית עדיין?

סאלח סעד: לא, עדיין לא טרומית.

דוד ביטן: צריך להעביר את זה טרומית.

חמד עמאר: מי יעביר לך את זה טרומית?

סאלח סעד: אני מבקש תמיכה שלכם להצעה הזאת.

חמד עמאר: כל דמי ההקמה הם בתקנות שהתקינה רשות המים, זה אפילו לא בחוק.

חמד עמאר: רשות המים יושבת כאן.

חמד עמאר: אנחנו מקדמים חוק שקשור לרשות המים.

חמד עמאר: אנחנו יכולים לבקש מרשות המים שתשנה את התקנות.

חמד עמאר: זה בתקנות, לא בחוק.

איתי עצמון: אני רוצה להשלים את מה שאמר יושב-ראש הוועדה.

איתי עצמון: הנושא של הצעת החוק הוא צמצום מספר תאגידי המים והביוב.

איתי עצמון: אני מודה שאנחנו מתחנו קצת כאן את היריעה, שאנחנו שילבנו בהצעת החוק תיקונים נלווים נוספים שנועדו, כפי שאמר יושב-ראש הוועדה, להגביר את אמון הציבור בתאגידים, הכל כדי להשלים את המהלך הכולל, את המתווה הכולל של תאגוד אזורי.

איתי עצמון: אני לא חושב שניתן במסגרת הזאת לשלב כל נושא שקשור למשק המים.

איתי עצמון: יש עוד נושאים שקשורים למשק המים שלא ניתן לשלב אותם כאן.

סאלח סעד: אתה מדבר כאן על תאגידי המים.

איתי עצמון: אתה יודע כמה נושאים יש בחוק תאגידי מים וביוב?

איתי עצמון: יש המון נושאים.

סאלח סעד: אתה רוצה את אמון ראשי המועצות.

סאלח סעד: ראשי המועצות הם אלה שסובלים, הם אלה שנמצאים בחזית מול התושבים, על מה אתם מדברים בכלל?

דוד ביטן: אם נבטל את התאגידים, לא תהיה לך בעיה?

סאלח סעד: מצוין, תבטל.

דוד ביטן: אז איך תממן, מעניין אותי לדעת.

דוד ביטן: איך תממן את ההקמה?

דוד ביטן: תעלה את ההיטלים?

דוד ביטן: מה תעשה?

סאלח סעד: היה סיכום בישיבה שהתקיימה במושב האחרון על כך שכל מועצה שמתנהלת נכון תוכל לצאת.

דוד ביטן: לא, אין דבר כזה.

דוד ביטן: איפה היה סיכום כזה?

סאלח סעד: היה סיכום כזה בוועדה.

חמד עמאר: ביטן, נתת הרגשה לכל ראשי הרשויות שאתה הולך לבטל את התאגידים.

חמד עמאר: כל ראש רשות שהגיע לכאן יצא בהרגשה שאתה מבטל את התאגידים, שאתה הולך לצמצום, שאתה הולך לתת אפשרות.

חמד עמאר: אתה נתת את ההרגשה.

חמד עמאר: אתה דיברת על לאפשר לראשי הרשויות לצאת.

חמד עמאר: לא סיכמנו.

דוד ביטן: אני לא מתחמק.

דוד ביטן: אמרתי משהו שאני לא חוזר בו.

דוד ביטן: אמרתי שאם לא נעשה את השיפורים הדרושים לא יהיו תאגידים.

דוד ביטן: אני אומר את זה גם להם, הם יודעים את דעתי.

דוד ביטן: אם נביא את השיפורים הנכונים, נעשה את הבדיקה וזה יעבוד מבחינה ציבורית, אין בעיה.

דוד ביטן: אם לא, נסגור.

דוד ביטן: מה הבעיה?

דוד ביטן: אני לא אומר כלום.

דוד ביטן: הם גם הסכימו בגלל העמדה של חברי הכנסת.

דוד ביטן: אני לא יכול לשכנע חבר כנסת במשהו שהוא נגד העמדה.

דוד ביטן: אם נביא פלטפורמה שהיא בסדר, שהיא ראויה, אז אני יכול לשכנע.

דוד ביטן: הם הסכימו להביא.

דוד ביטן: מה אתה רוצה?

חמד עמאר: אני מכיר ביכולות שלך.

חמד עמאר: אני אומר לך שנושא של דמי הקמה - -

דוד ביטן: זה חצי שנה.

סאלח סעד: שני דברים אמרת: אל"ף, כל מועצה שמתנהלת נכון, והדבר השני, אני אזכיר לך, זה שיש לחץ אדיר במשרד הפנים על ראשי מועצות - -

דוד ביטן: את זה עצרנו.

סאלח סעד: ראש המועצה של עוספיא, וג'יה כיוף, התקשר אלי לפני שעתיים ואמר לי שלוחצים אותו לקיר להיכנס לתאגיד.

סאלח סעד: הוא עוד לא שם בכלל.

סאלח סעד: אני לא מבין, או שלוחצים אותו לקיר, או שלא.

דוד ביטן: קודם כל, בעניין הזה הבאנו מענה בתיקון האחרון.

סאלח סעד: אני אומר לך עכשיו.

דוד ביטן: אני אגיד לך איפה הבעיה.

דוד ביטן: מה הם טוענים?

דוד ביטן: הם טוענים שלמועצות הקטנות - בדרך כלל זה מועצות דרוזיות וערביות, פחות מועצות יהודיות - יש גירעון שכל הזמן גדל בגלל הנושא של המים.

דוד ביטן: הן מנהלות את המים.

דוד ביטן: הן לא מסכימות להתאגד, כי הן אומרות שהן לא מוכנות לממן את זה.

דוד ביטן: יש מועצה, אני לא זוכר איזה, שיש לה 10 מיליון שקל גירעון בשנה כתוצאה מניהול המים.

דוד ביטן: זו הסיבה שמשרד הפנים רוצה לחייב.

דוד ביטן: הכרחנו אותם עד סיום הדיונים לא ללחוץ.

סאלח סעד: הנה העובדה - -

דוד ביטן: אז נבדוק את זה.

איתי עצמון: אולי בעילה אחרת.

דוד ביטן: אולי משהו אחר.

איתי עצמון: לא בתוך החוק הזה.

דוד ביטן: אחת הבקשות שלנו, של חבר הכנסת, הייתה לבטל את התאגידים.

דוד ביטן: אמרתי שאם אנחנו רוצים לבטל מה הטעם להקים בחודשים האלה.

דוד ביטן: זה מה שהתכוונתי, זה הציטוט שלי.

דוד ביטן: מה שאנחנו אומרים זה שבמצב הזה שאולי נבטל אנחנו לא נקים.

דוד ביטן: רשות המים לא תחייב.

דוד ביטן: אמרנו שאם ראש מועצה רוצה זה עניין שלו.

דוד ביטן: בדלית אל כרמל הוא רוצה, אז מה אני יכול להגיד לו? אני יכול להגיד לו אל תעשה, כן תעשה?

דוד ביטן: מה, אני מנהל את העיר?

דוד ביטן: אמרנו שעד שהחוק הזה לא מסתיים לא יוקמו תאגידים חדשים, זה מה שאמרנו, ובאמת לא מוקמים.

איתי עצמון: חובת התאגוד קיימת כבר.

איתי עצמון: היא בתוקף מ-2007.

איתי עצמון: דחינו את סמכות - -

דוד ביטן: דחינו.

דוד ביטן: אני עמדתי במילה שלי.

דוד ביטן: זה לא שאמרתי שלא יוקמו בכלל, אמרתי שבתקופה שאנחנו דנים בחוק לא יוקמו.

סאלח סעד: אמרת שמועצה שעומדת בקריטריונים - -

דוד ביטן: אבל אין קריטריונים.

דוד ביטן: אתה רוצה שאני אקריא לך?

דוד ביטן: יש סעיפים לפיהם רשות המים ומשרד האוצר יכולים לפטור מחובת תאגוד.

איתי עצמון: תאגוד אזורי.

דוד ביטן: ותאגיד לא?

איתי עצמון: תאגוד זה באישור ועדה.

דוד ביטן: אף אחד לא יכול לעמוד בתנאים האלה.

דוד ביטן: אפילו ראשון לציון ומודיעין לא יכולים לעמוד בזה.

דוד ביטן: זה ממש תנאים בלתי אפשריים.

והיב חביש: אדוני היושב-ראש, חשבתי שכנסת ישראל מנהלת את מדינת ישראל ומקבלת החלטות.

והיב חביש: לצערי, אם אתה כיושב-ראש ועדה אומר לי שהאוצר מנהל את המדינה, אז אני במקום - -

דוד ביטן: מה, אתה לא יודע את זה?

והיב חביש: אני יודע.

דוד ביטן: הם מנהלים, אבל את נושא תאגידי המים אנחנו מנהלים.

והיב חביש: שר הכלכלה במדינת ישראל אומר שביטול התאגידים יחסוך 500 מיליון שקל.

דוד ביטן: זה לא יחסוך 500 מיליון שקל.

והיב חביש: יש את זה אצלי מוקלט.

והיב חביש: ב-5 בדצמבר זה נאמר.

והיב חביש: כל הקלטות אצלי, אני אעביר לכם אותן.

והיב חביש: תן לי לתת לך בכמה דקות מה מצבנו על אמת.

דוד ביטן: על העיר שלך אתה מדבר?

והיב חביש: כן, לתאגיד שלי, תאגיד אל-עין.

דוד ביטן: מה זה התאגיד הזה?

גלעד פרננדס: תאגיד ראשי במגזר הערבי.

דוד ביטן: זה התאגיד הכללי?

והיב חביש: תשעה ישובים.

והיב חביש: הדוחות של מינהל המים מראים שזה נכשל בגדול.

והיב חביש: זה מסומן באדום.

והיב חביש: מה זה האדום הזה?

והיב חביש: אני אסביר לך מה האדום הזה.

והיב חביש: הביוב עכשיו זורם לנו בשדות, אחרי 8 שנים שאנחנו בתאגיד.

והיב חביש: אתה רוצה לראות סרטונים?

דוד ביטן: אני לא מכיר את הבעיה.

והיב חביש: הביוב שלנו זורם בשדות, הביוב של ג'ת זורם באדמות של ירכא.

והיב חביש: אתה רוצה להגיד לי שלא עשו קו?

והיב חביש: זה לא פוטר אותך שלא עשיתם קו.

והיב חביש: תזרים אותו לשדות שלך, לא לשדות שלי.

והיב חביש: זה אחד.

והיב חביש: שניים, זה מכשיל אותנו כמועצות.

והיב חביש: למה זה מכשיל אותנו?

והיב חביש: זה הורס לנו את כל התשתיות.

והיב חביש: אני מזמין אותך לביקור אישי.

והיב חביש: תבוא עם מינהלת המים ותראה מה עשו לנו.

דוד ביטן: אני לא שר התשתיות.

והיב חביש: הרסו לנו את התשתיות.

והיב חביש: הישוב שלי מונה 16,000 תושבים סך הכל.

והיב חביש: אני מקדם קירוי לבית ספר.

והיב חביש: הקירוי עולה לי 400,000 שקל, כאשר התשלום לתאגיד עולה לי 200,000 שקל.

והיב חביש: איך אני אשלם אותם, מאיפה יהיה לי הכסף?

והיב חביש: אתם מונעים הקמת מוסדות ציבור בגלל התשלומים האלה.

והיב חביש: התושבים שלנו לוקחים פטישים ושוברים את השעונים.

והיב חביש: 500 שעונים בחודש אחד נשברו, אתה יודע למה?

והיב חביש: הם תלו תקווה בך שאתה מבטל את התאגיד.

והיב חביש: אם לא תבטל את התאגיד, לא יהיה שעון אחד בישובים שלנו.

והיב חביש: תבינו את התושבים.

והיב חביש: התושבים בונים לא חוקי.

והיב חביש: אם כשאני בא לבנות בית אתה מבקש ממני 60,000, 70,000 שקל אגרה, אז אני בונה ללא היתר, יותר משתלם לי.

והיב חביש: אתה מביא אותי כמועצה למקום לא טוב, למקום שהתושבים שלנו ייראו כעבריינים.

והיב חביש: הם לא רוצים להיות עבריינים.

והיב חביש: 8 שנים התאגיד לא מחזיר לי את העלות.

והיב חביש: חלק מזה נתן לי במניות.

והיב חביש: שבעה מיליון שקל הם חייבים לנו.

והיב חביש: במשך 8 שנים לא החזירו שקל אחד.

והיב חביש: מינהלת המים מאריכה להם.

והיב חביש: הבנק שולח לי הודעה שהתאגיד לא יכול לשלם את המלוות, שאני צריך לשלם אותן.

והיב חביש: הוא לקח לי את המערכת.

והיב חביש: מאיפה יהיה להם כסף לתקצב?

והיב חביש: תן לי את הניהול, אני יודע לנהל את זה הרבה יותר מהם.

דוד ביטן: אנחנו לא נכנסים פה לסוגיות ספציפיות.

והיב חביש: אתה חורץ את גורלם של התושבים שלי.

והיב חביש: אתה חייב להיכנס.

דוד ביטן: זה לא התפקיד שלנו לנהל עכשיו את התאגידים או את העיריות.

דוד ביטן: מכיוון שחברי הכנסת מבקשים, האם אתה יכול לתת איזו שהיא תשובה קצרה פה?

והיב חביש: תתחיל מהסטטוס של התאגיד, כמה הוא מוצלח, כמה דיבידנדים הוא כבר חילק.

והיב חביש: תתחיל מפה.

והיב חביש: תושבים חייבים לתאגיד 100 מיליון שקל.

והיב חביש: אני רוצה לקבל את הכסף הזה.

והיב חביש: תראה את הדוחות הכספיים שלהם.

דוד ביטן: כמה חובות ארנונה יש לתושבים?

והיב חביש: אני גובה 89%.

והיב חביש: אני לוקח עלי את ה-5% של אותן משפחות שאין להן מה לאכול בבית.

והיב חביש: תן לי את ההזדמנות לעזור לתושבים שלי.

דוד ביטן: כמה יישובים יש בתאגיד?

והיב חביש: תשעה ישובים.

אפי דביר: בתאגיד אל-עין יש שבעה ישובים.

דוד ביטן: ככה ייראה התאגיד האזורי שאתם מדברים עליו.

דוד ביטן: אני לא מדבר על 11 או על 14, אמרתי שיהיה צמצום בין 20 ל-30.

דוד ביטן: זה משאיר את הגדולות כמעגל של קליטה.

דוד ביטן: זה לא שאחד יחזיק 26.

דוד ביטן: ככה זה ייראה.

אפי דביר: לתאגיד אל-עין יש 7 רשויות מקומיות.

אפי דביר: בהחלט יש בעיות אמיתיות שם.

אפי דביר: הדבר הכי מרכזי זה שהרשויות מסרבות למנות דירקטורים מזה 3 שנים כדי שהתאגיד יתנהל בצורה נורמלית.

אפי דביר: זה רובץ לפתחן של הרשויות המקומיות שם.

אפי דביר: אני עברתי אחת אחת.

והיב חביש: אני לא אמנה.

והיב חביש: אני מוותר על הדירקטורים שלי, אני לא רוצה.

והיב חביש: שום דבר לא עשית.

אפי דביר: כדי שהתאגיד יתנהל באופן תקין צריך שיהיה לו דירקטוריון ומנכ"ל.

אפי דביר: לצערי, בתאגיד הזה ראשי הרשויות, מסיבות שהם גם פירטו פה, מסרבים למנות דירקטורים.

אפי דביר: זה כמו שהוא אמר.

אפי דביר: הוא אפילו לא רוצה את הנציג שקיים לו.

אפי דביר: יש ראש רשות שנפגשתי איתו על זה במיוחד.

אפי דביר: הוא אמר לי שמבחינתו שהתאגיד יתפרק, הוא לא ימנה.

אפי דביר: במצב כזה התאגיד מתנהל בקשיים ברורים לכולם, הוא לא יכול לזוז.

אפי דביר: אי אפשר לבוא בטענות בהקשר הזה אליו.

אפי דביר: לגבי החובות שהוא ציין, הוא רק שכח לציין שלרשות המקומית שהוא עומד בראשה יש חוב מים אדיר לתאגיד.

והיב חביש: למה זרקת את מנהל החשבונות שם?

והיב חביש: כי רואה החשבון שלך לא יודע הנהלת חשבונות?

והיב חביש: הם חייבים לי.

סאלח סעד: מה אם התאגיד נכשל?

אפי דביר: מה זאת אומרת "תאגיד נכשל"?

אפי דביר: לפי איזה מדד תאגיד נכשל?

סאלח סעד: הוא אומר לך שהתאגיד נכשל.

אפי דביר: אמרתי שיש לו קשיים.

והיב חביש: אני לא חייב לך שקל.

אפי דביר: לי אתה בטח לא חייב.

והיב חביש: המועצה לא חייבת לך שקל.

דוד ביטן: ראש המועצה, אי אפשר להיכנס לגופו של עניין, אנחנו לא פורום לבוררות.

דוד ביטן: עזוב, כרגע אנחנו לא מסוגלים להיכנס, אבל אנחנו נתייחס לזה.

דוד ביטן: ניכנס לזה אחר כך, לא עכשיו.

דוד ביטן: בפגישה שאנחנו רוצים לעשות עם משרד הפנים, עם מנכ"ל משרד התשתיות ועם רשות המים על הנושא של הדרישה של מנכ"ל משרד הפנים, אני מבקש שגם הח"כים מהמגזר הדרוזי והערבי יוזמנו.

דוד ביטן: אני רואה שהבעיה בעיקר שם.

חמד עמאר: הבעיה לא בעיקר שם.

חמד עמאר: התאגיד יצר את הבעיה.

חמד עמאר: התאגידים ורשות המים יצרו את הבעיה.

חמד עמאר: כשאתה בא ואומר שבאותם אזורים אתה צריך לשלם דמי הקמה בסך של 133 שקלים – היה 167, עכשיו הורידו - כאשר מי שגר ברעננה, שהמצב שלו הרבה יותר טוב מזה שגר בצפון, משלם 70 שקל - כאן יצרנו בעיה.

חמד עמאר: רשות המים ומשרד האוצר יכלו לפתור את הבעיה.

חמד עמאר: את זה עשו בתקנות.

חמד עמאר: אנחנו כאן מחוקקים חוק.

חמד עמאר: גם אנחנו יכולים ללחוץ עליהם לתקן את התקנות ולהוריד את זה ל-70 שקל.

חמד עמאר: יש להם את האפשרות לעשות את זה שווה בכל הארץ.

דוד ביטן: למה מחיר המים לא אחיד בכל הארץ?

חמד עמאר: למה יש אי שוויון?

חמד עמאר: אני אגיד לך עוד דבר - אם יש לך קומה אחת שאתה רוצה להוסיף עליה קומה נוספת, שזה לא עולה לתאגיד המים שקל, אתה משלם את אותו דבר, אתה משלם דמי הקמה על סך של 133 שקלים כאילו בנית בית חדש.

חמד עמאר: התושבים מתלוננים, הם לא יכולים לסבול משהו שנקרא תאגידי במים.

חמד עמאר: לא רק במגזר הדרוזי, לא רק במגזר הערבי, גם במגזר היהודי לא רוצים לשמוע את הנושא הזה.

חמד עמאר: רשות המים יכולה לתקן את הנושא הזה.

חמד עמאר: בנושא הזה אנחנו יכולים להפעיל לחץ על רשות המים.

חמד עמאר: אנחנו לא יכולים לשנות את זה בחוק, אבל אנחנו יכולים להפעיל לחץ על מנת להוריד את דמי ההקמה ל-70 שקל.

דוד ביטן: תלוי מה.

דוד ביטן: דמי הקמה - זה מה שמנכ"ל משרד הפנים רצה, נכון?

חמד עמאר: זה תקנות של רשות המים.

דוד ביטן: היה עוד נושא, אבל לא משנה.

חמד עמאר: זה בתקנות שלכם.

חמד עמאר: אתם יכולים לשנות אותן.

טל שביב וינברג: דמי הקמה זה על מבני ציבור.

חמד עמאר: אני לא מדבר על מבני ציבור.

דוד ביטן: הוא הכניס גם את הנושא של דמי הקמה במקום שאין עלות, כמו קומה ראשונה וקומה שנייה.

חמד עמאר: אין שם בכלל עלות.

והיב חביש: אדוני היושב-ראש, קירוי לבית ספר, הצללה.

והיב חביש: יש אי שוויון.

והיב חביש: אתה היית סגן ראש עיר, אתה יודע על מה אני מדבר.

דוד ביטן: תאמין לי שיש לך לוחם גדול בעניין הזה, קוראים לו מנכ"ל משרד הפנים ושר הפנים.

דוד ביטן: הם עכשיו מתנים את כל החוק בזה.

דוד ביטן: יש לי איתם ויכוח על העניין הזה.

דוד ביטן: אמרנו שניכנס לסוגיה.

דוד ביטן: אני לא יודע מה הפתרון.

דוד ביטן: זה לא קשור לרשות המים.

דוד ביטן: הבעיה זה משרד האוצר, משרד החינוך.

דוד ביטן: עזוב מבנה רשות.

דוד ביטן: מבנה רשות זה על חשבון המועצה, היא גובה.

דוד ביטן: מה זה חשבון המועצה?

דוד ביטן: היא גובה היטל השבחה, היא בונה מבנה רשות.

דוד ביטן: זה בסדר.

דוד ביטן: בית ספר או אולם ספורט, אם זה בא מטעם משרד החינוך, לא נכנסים לתחשיב של המועצה.

דוד ביטן: אם היו מכניסים את זה לתחשיב, לא היית מקטר, היית משלם את זה בכייף, נכון?

דוד ביטן: הם לא מכניסים את זה לתחשיב.

דוד ביטן: זה לא כלול בתחשיב.

דוד ביטן: זה לא דבר שקשור לרשות המים.

דוד ביטן: אם יבוא משרד החינוך ויממן את זה, גם משרד האוצר יגיד שאין בעיה.

דוד ביטן: זה לא דבר שאפשר לפתור אותו ברגע זה.

והיב חביש: לא על זה אני מדבר.

והיב חביש: אני מדבר על הצללה.

דוד ביטן: הצללה זה ציבורי, שטח ציבורי.

חמד עמאר: אני לא מדבר על זה, אני מדבר על התקנות של רשות המים.

חמד עמאר: אני בעצמי קראתי וראיתי אותן.

חמד עמאר: רשות המים יכולה לשנות את זה, היא יכולה לעשות שוויון בין כל התושבים.

דוד ביטן: אני חושב שבעניין הזה אפשר קצת לחשוב על שינוי מסוים, למרות שזה לא חלק מהחוק הזה.

דוד ביטן: אפשר לחשוב על שינוי מסוים בהנחיות.

דוד ביטן: הרי לא יעלה על הדעת לבוא ולהגיד שהתאגידים רווחיים והם סתם לוקחים את זה מהציבור.

דוד ביטן: זה גם כן לא הגיוני.

דוד ביטן: אם הם גבו את כל העלות בקומה הראשונה ואין בקומה השנייה עלות מיוחדת, למה צריכים לגבות על המטראז' של הקומה השנייה את אותו סכום?

דוד ביטן: פה, אני חושב, צריך לתקן את החוק.

גלעד פרננדס: לוקחים בחשבון את כל המטראז'.

דוד ביטן: מה זה "את כל המטראז'?

דוד ביטן: אתה לוקח על משהו שעוד לא בנו?

דוד ביטן: אתה לא לוקח על משהו שעוד לא בנו.

גלעד פרננדס: אתה לוקח על משהו שאמורים לבנות.

דוד ביטן: אבל גבית את זה בהתחלה.

גלעד פרננדס: אם אחרי כמה שנים אני רוצה להגביה את הבניין, זה אומר שגם התאגיד צריך להרחיב את הצנרת כדי שתהיה גישה.

חמד עמאר: אתה לא עושה שום דבר.

חמד עמאר: אני גר שם.

חמד עמאר: אתם לא עושים שום דבר, אתם רק באים ולוקחים כסף.

חמד עמאר: שום דבר אתה לא עושה - לא מרחיב, לא כלום.

חמד עמאר: אתה מדבר שטויות.

חמד עמאר: אני גר שם.

חמד עמאר: לא ראיתי אתכם באים להחליף את כל הצנרת.

חמד עמאר: אתם רק לוקחים כסף.

דוד ביטן: אנחנו לא נצא מזה עכשיו.

דוד ביטן: נתקדם בחוק.

דוד ביטן: מכיוון שגם מנכ"ל משרד הפנים ביקש, אז נעשה דיון - אני לא מכניס את זה כרגע בחוק - בעניין הזה.

דוד ביטן: נביא את משרד החינוך, שזה העיקר פה, את משרד האוצר, את מנכ"ל משרד הפנים, נראה מה אפשר לעשות.

דוד ביטן: אם יהיה להם את הכסף זה לא מעניין אותם.

דוד ביטן: נעשה דיון על הכל.

דוד ביטן: עזוב כרגע את החוק, אם ייכנס או לא ייכנס.

דוד ביטן: יש לי בעיה עם הייעוץ המשפטי של הכנסת שלא מוכן שהדברים האלה ייכנסו, אני אומר לכם את האמת, אבל אנחנו נעשה דיון, נראה מה אפשר לעשות.

דוד ביטן: יש עוד משהו שמישהו רוצה לפני שאני מתחיל להקריא?

30693: הצעת החוק המקורית שהועברה לכולם, גם של אלי כהן וגם של איציק שמולי, הייתה על ביטול התאגידים.

דוד ביטן: לא היה דבר כזה.

איציק שמולי: בטח שהיה.

דוד ביטן: זה לא נכון.

איציק שמולי: אל תגיד שזה לא נכון.

דוד ביטן: הייתה הצעת חוק שהגשת?

איציק שמולי: עם 85 חברי כנסת.

איציק שמולי: אל תגיד שזה לא נכון.

איציק שמולי: מה אתה אומר שזה לא נכון?

דוד ביטן: זה לא מה שבא אלינו.

דוד ביטן: למה לא המשכתם עם זה?

30693: מכיוון שוועדת שרים אמרה: אם אתם רוצים שזה ייכנס לדיון בקריאה ראשונה, תתפשרו.

30693: זה מה שהם עשו, הם התפשרו על צמצום, לא על ביטול.

דוד ביטן: אתה בעד צמצום?

30693: אני בעד ביטול.

דוד ביטן: אתה מוכן להעביר את רעננה להיות יחד עם ירכא?

30693: אני בעד ביטול התאגיד.

דוד ביטן: אתה לא בעד צמצום.

דוד ביטן: למה אתה בעד הצעת החוק הזאת?

30693: כי בהצעת החוק הזאת אני צריך להתאגד.

דוד ביטן: אתה רוצה מחר להתאגד עם ירכא?

30693: לא.

דוד ביטן: אין חובה לאזור, אפשר להתאגד גם בלי אזור.

דוד ביטן: אתה מוכן?

30693: אנחנו נגד.

דוד ביטן: זאת בדיוק הבעיה, אתם לא מוכנים.

דוד ביטן: אתם לא מוכנים לכלום.

דוד ביטן: אתם רוצים להשאיר את הקטנים לבד, כאשר כל אחד מכם, הגדולים, רוצה לנהל את זה לבד.

דוד ביטן: זאת בדיוק הבעיה שלנו, אתה מבין?

דוד ביטן: למה הקטנים מקטרים?

דוד ביטן: רק בגללכם, בגלל הגדולים.

דוד ביטן: .

חמד עמאר: גם הקטנים רוצים לצאת.

דוד ביטן: למה?

דוד ביטן: כי אין להם אלטרנטיבה.

דוד ביטן: איפה הם יהיו, עם עצמם?

דוד ביטן: תאמין לי, אתם מתחילים לשכנע אותי אולי לעשות שינוי לגמרי, להגיד מראש מי מתאחד עם מי.

דוד ביטן: אנחנו נצמצם, אבל בצמצום נגיד מי יתאחד עם מי.

דוד ביטן: אתה רוצה את זה?

דוד ביטן: אתם גיבורים על כולם, מה שנקרא.

30693: דיברת אחרת לגמרי בישיבות הראשונות.

30693: דיברת על ביטול התאגידים.

חמד עמאר: בוא תן לי שם רשות חזקה שתיתן כסף.

חמד עמאר: לקחו את ג'וליס, ירכא, אבו סנאן, שמו אותן ביחד בתאגיד.

חמד עמאר: כולן במצב הכי גרוע שיש.

דוד ביטן: אתה יודע, אני פעם העליתי הצעה שאומרת שעירייה גדולה תתמוך בקטנה.

דוד ביטן: אמרתי שנגיש הצעת חוק שאומרת שראשון תתמוך בקרית שמונה, שמודיעין תתמוך בשדרות וכו'.

דוד ביטן: אתה יודע מי התנגד?

דוד ביטן: כל העיריות הגדולות, כל מרכז שלטון מקומי התנגד.

דוד ביטן: למה?

דוד ביטן: מה, זה כסף שלכם, של אבא שלכם הכסף הזה של הארנונה?

דוד ביטן: אתם מדברים הרבה כלוביסטים של העיר שלכם, אבל ברגע שנוגעים לכם במשהו - נגמר.

30693: במלחמת לבנון השנייה תמכנו בקרית שמונה.

30693: גם את האמת הזאת צריך להגיד.

דוד ביטן: היום בחוק אתה לא יכול לתת.

30693: נכון.

דוד ביטן: כשבאתם ואמרתם שהחוק לא בסדר, אמרנו שנתקן את החוק, אבל אז התנגדתם לתיקון של החוק.

דוד ביטן: לא אתם, כל העיריות הגדולות.

גיל ליבנה: האם תאגיד עם 60 אלף תושבים שעומד בקריטריונים ברמה גבוהה חייב להתאגד?

דוד ביטן: אתם לא מבינים את החוק כנראה.

דוד ביטן: האוצר ורשות המים מתים לצמצם ל-11.

דוד ביטן: למה?

דוד ביטן: הם משתלטים על הכל.

דוד ביטן: מצידם שיהיה אחד.

דוד ביטן: מה, אני אתן להם את מה שהם רוצים?

דוד ביטן: לא, אני לא אתן להם.

דוד ביטן: הצעת החוק הזאת לא מבטלת את חובת התאגוד, היא מצמצמת את התאגידים.

דוד ביטן: היא מחייבת אותך להתמזג.

דוד ביטן: חובת התאגוד קיימת, הצעת החוק לא משנה את זה.

דוד ביטן: היא מצמצת ל-14, כאשר לפני זה היה 11.

דוד ביטן: זה כל השינוי.

דוד ביטן: מישהו עם 60,000 חייב להתאגד או להתאחד עם מישהו שיש לו תאגיד.

איתי עצמון: אלא אם יש לו פטור.

דוד ביטן: אלא אם יש לו פטור.

דוד ביטן: הפטור כתוב בחוק.

דוד ביטן: לעמוד בתנאים שלו זה קשה מאוד.

דוד ביטן: אתה רוצה שאני אגיד לך מה התנאים?

דוד ביטן: אני יכול להגיד לך מה התנאים.

גיל ליבנה: אנחנו בידיו של אפי.

גיל ליבנה: אם אפי מאפשר יש לנו פטור, ואם אפי לא מאפשר אין לנו פטור.

דוד ביטן: אני יכול להגיד לכם את התנאים של הפטור, אין בעיה.

גיורא שחם: אני רוצה להודות ליושב-ראש ולוועדה.

גיורא שחם: אני רוצה לפתוח במשהו שהוא כאילו קצת מעבר לדיון בפרטים פה.

גיורא שחם: נשלחתי לפני כחודש לפורום המים העולמי.

גיורא שחם: 20,000 אנשי מים מכל העולם, מ-150 מדינות, התכנסו לשבוע ימים על-מנת לספר על בעיות המים שלהם.

גיורא שחם: אני אומר לכם, אין נביא בעירו.

גיורא שחם: לביתן של ישראל הייתה עלייה לרגל לא רק ממדינות שכוחות אל, גם ממדינות מפותחות כמו אוסטרליה, דרום אפריקה, ארצות הברית, מדינות דרום אמריקה, מדינות אפריקה.

גיורא שחם: כולם באו לראות את הפלא הישראלי, איך באזור מדברי, שחון, איך מדינה מצליחה להרים משקי מים.

גיורא שחם: כולם יודעים את מצב הבצורת פה במזרח התיכון.

גיורא שחם: במשך 5 שנים אין הפסקת מים אחת.

גיורא שחם: בברזיליה, בירת ברזיל, שם נערך הכנס, יומיים בשבוע אין מים בבתים.

גיורא שחם: מה כל הקסם הגדול שיש פה?

גיורא שחם: תאגידי המים, ואת זה אני אומר לכם במלוא האחריות, הצילו את משק המים הכללי ואת משק המים העירוני.

גיורא שחם: אני אומר לכם את זה בצורה מקצועית.

איציק שמולי: כמה מדינות, גיורא, הולכות לאמץ את ההצעה הפנטסטית להקמה של 60 תאגידים?

איציק שמולי: אולי אוסטרליה, אולי ארצות הברית?

איציק שמולי: תסביר לנו כמה מדינות בעולם החליטו לקחת את המודל שאתה כל כך מתפאר בו.

איציק שמולי: לא אתם הקמתם פה את כל התפלת המים, אל תיקח את זה עליך.

איציק שמולי: גם לא רשות המים.

גיורא שחם: אני לקחתי את זה עלי?

איציק שמולי: לא אמרתי עליך אישית.

איציק שמולי: גם לא רשות המים.

איציק שמולי: אנשים עלו לביתן של מדינת ישראל בגלל העניין של טכנולוגית המים, זה בסדר, אבל מה בין זה לבין 60 תאגידים, אתה יכול להסביר לנו?

גיורא שחם: צריך לצאת לעולם ולראות באיזה מעמד נמצאת מדינת ישראל מבחינת הניהול של משק המים וההתמודדות עם האתגרים האלה, כדי לראות אל"ף, שאין נביא בעירו, ובי"ת, קצת גאווה ישראלית.

גיורא שחם: את זה אני אומר לכם מתוך ההיכרות שלי.

גיורא שחם: אמנם אני חדש יחסית בתפקיד, אבל אני אומר את זה מתוך ההיכרות העמוקה שלי עם משק המים.

גיורא שחם: תאגידי המים והביוב הצילו את משק המים באופן כללי, ואת משק המים העירוני בפרט.

גיורא שחם: אני לא חושב שצמצום ל-11 או ל-14 תאגידים זה דבר טוב.

גיורא שחם: זה לא טוב למים, זה לא טוב לאזרח.

גיורא שחם: אני מסתכל על האזרח, על משתמש הקצה.

דוד ביטן: ומ-56 לפחות?

גיורא שחם: נכון.

גיורא שחם: צריך לאגד באופן רציונאלי, לא באופן דורסני.

גיורא שחם: לא לעשות מע"צ אחת או חברת מים אחת.

גיורא שחם: למים יש ערכים חיצוניים.

גיורא שחם: זה לא רק המים בברזים, יש להם גם השלכות סביבתיות וכך הלאה.

גיורא שחם: הם חלק מהקהילה, הם חלק מהקשר הישיר עם האזרח, לכן צרך לעשות את זה באופן רציונאלי, לא באופן דוגמטי.

גיורא שחם: השאלה כמה לצמצם.

גיורא שחם: הם בטוח לא יהיו 10, גם לא 14.

גיורא שחם: אם הם יהיו 40 או 38, את זה צריך לעשות בפינצטה, עם עיפרון מאוד מחודד לראות את השילוב הנכון, התמהיל הנכון בין רשויות.

גיורא שחם: בסופו של דבר הן צריכות להתאגד כולן.

גיורא שחם: לעניין ההנחות אני אומר את הדברים כללית.

גיורא שחם: בסך הכל אנחנו עדים לכך שהתשלום למים מבית אב מהווה פחות מאחוז מסל ההוצאות.

גיורא שחם: אם נלך להנחות בצורה לא מבוקרת, זה ישפיע על תעריף המים הכללי.

גיורא שחם: צריך לעשות את הדברים בצורה מקצועית, אחרי שעושים תרחישים כאלה ואחרים, אחרי שרואים כמה הנחה ניתן לתת, מה תהיה ההשפעה.

דוד ביטן: זה לא נכון מה שאתה אומר.

דוד ביטן: חלק גדול מההנחות יבוא מדיבידנדים.

דוד ביטן: יותר טוב שהעיריות ייקחו את הכסף מאשר שהאזרח ייקח אותו?

שניר ניב: אין מחלוקת על הדיבידנד.

דוד ביטן: זה לא יעלה את מחיר המים אם זה יהיה מהדיבידנד.

דוד ביטן: האוצר, שימו קצת יד בכיס, לא יקרה לכם כלום.

דוד ביטן: לחברת החשמל נתתם 80 מיליון.

שניר ניב: אם יש דיבידנד, אז צריך להחזיר אותו לציבור.

דוד ביטן: אתה משווה מים, שזה מצרך חשוב לחיים, לחשמל?

דוד ביטן: אם אין חשמל, אין חשמל, אבל אם אין מים, אתה מת.

דוד ביטן: עזוב, זה לא ויכוח.

דוד ביטן: כסף אתם צריכים לשים פה, לא יעזור לכם כלום.

דוד ביטן: גם אם תעשו את זה תקציבית, זה לא יעזור לכם, כי אני אעביר את זה מעל 50 ח"כים.

גיורא שחם: שתי הערות קצרות לנושאים שעלו פה במהלך הדיון.

גיורא שחם: לגבי תאגיד אל-עין כבר נאמר.

גיורא שחם: פירמה שאין לה הנהלה לא תתפקד בדרך כזאת או אחרת.

גיורא שחם: מסיבות כאלו ואחרות אין לה הנהלה.

דוד ביטן: לא משנה, על זה נעשה ישיבה מיוחדת.

גיורא שחם: רק הערה כללית לגבי דמי הקמה.

גיורא שחם: תראו, כאשר הישובים מתפתחים באמצעות פיתוח של רמ"י או של משרד הבינוי והשיכון, כמובן שהדברים האלה מוטמעים בפנים.

גיורא שחם: את דמי ההקמה באזורים ההרריים אנחנו מכירים, אנחנו מנסים לפתור את הבעיה, לתת לה מענה.

גיורא שחם: זה רלוונטי רק לקרקעות פרטיות.

גיורא שחם: בדרך כזאת או אחרת נמצא את הדרך לטפל בזה.

דוד ביטן: עזוב, נקיים דיון על זה.

דוד ביטן: אני רוצה להגיד לכם שרשות המים משתפת פעולה בהרבה דברים.

דוד ביטן: זה בניגוד לעבר.

דוד ביטן: צריך לבוא ולשבת איתם.

דוד ביטן: למי שמשתף פעולה לא צריך לתת פטיש 5 קילו בראש, צריך לשבת איתו.

גיורא שחם: אני לא רוצה להישמע כמישהו שמתחנף, אבל אני באמת רוצה להביע את הערכה העמוקה שלי ליושב-ראש, מר ביטן, וגם לכלל חברי הוועדה.

גיורא שחם: לקחתם על עצמכם משימה ציבורית לא פשוטה.

גיורא שחם: בסופו של יום אתם מביאים אותה לקו הסיום עם הישגים ציבוריים די משמעותיים.

גיורא שחם: זה לא מובן מאליו.

גיורא שחם: מבחינתי זה ראוי להערכה רבה.

איציק שמולי: אני בהלם פה מתחילת הישיבה.

דוד ביטן: על מה אתה בהלם?

איציק שמולי: כי נעשו פה הסכמות מאחורי הגב.

דוד ביטן: איזה הסכמות?

איציק שמולי: על מבנה משק המים.

דוד ביטן: לא עשינו כלום.

דוד ביטן: אמרנו שכרגע לא נבטל את התאגידים, נכון?

דוד ביטן: נצמצם אותם.

דוד ביטן: אתה ער לזה, לא?

דוד ביטן: לא נעשה את זה מיד.

דוד ביטן: נעשה את זה בהסכמה, ניתן קצת זמן.

דוד ביטן: בחיים לא סיכמתי מאחורי הגב שלך מילה.

דוד ביטן: זה לא מדויק מה שאתה אומר.

דוד ביטן: לא היה ולא נברא.

יונתן דרוקר: אני זה שבשנתיים האחרונות מקבל את הטלפונים מאנשים מבוגרים, מניצולי שואה, מהקשישים, על כך שהם מקבלים חיובים של 2,000,3,000,5,000 שקל.

דוד ביטן: טיפלנו בזה.

דוד ביטן: מה אתה רוצה?

דוד ביטן: 6 שנים ייקח להקים את המערכת ההיא, אבל מהרגע הראשון תתחיל ההנחה בדליפות מים כך שהאדם לא ישלם יותר מ-200,300 שקל.

דוד ביטן: יש הבדל, הבנת?

יונתן דרוקר: השאלה מתי זה קורה.

דוד ביטן: מיד.

דוד ביטן: איך שגורמים את החוק זה ייכנס.

יונתן דרוקר: הדבר השני שמאוד הפריע לי זה העניין של הדחיות.

דוד ביטן: דחיות של מה?

יונתן דרוקר: אנחנו עושים פה בשנה וחצי דיונים.

דוד ביטן: אנחנו עובדים על זה.

דוד ביטן: מה אתה רוצה שנעשה, אני לא מבין.

דוד ביטן: קודם כל, זו שנה.

דוד ביטן: בא עכשיו חבר כנסת שדיבר על דמי הקמה.

דוד ביטן: גם מנכ"ל משרד הפנים בא ואמר שדמי ההקמה מפריעים לכל העיריות ולכל התאגידים.

דוד ביטן: אם ניכנס לתמונה, זה יאריך לנו את העסק עוד פעם.

דוד ביטן: זה לא שלא עשינו כלום בדרך.

דוד ביטן: הסברתי לך שבמושב הקודם רציתי להעביר קריאה ראשונה.

דוד ביטן: אתה יודע מה, ביקשו ממני, גם שמולי וגם השר, להעביר את החוק שלהם קריאה ראשונה.

דוד ביטן: לא יכולנו.

דוד ביטן: תבין, אנחנו חברי כנסת, הכל טוב ויפה, אבל יש לנו צוות.

דוד ביטן: הצוות היה כולו מופנה לתקציב המדינה ולחוק ההסדרים.

דוד ביטן: מה רצית שאני אעשה?

דוד ביטן: אם הייתי מעביר קריאה ראשונה בלי כלום היית מבסוט, כי היית אומר שיש התקדמות.

דוד ביטן: זה לא מה שהיה.

לאה ורון: יונתן מדבר על נושא אחד, אבל לוועדת הכלכלה ולוועדות המשותפות שלה יש שורה שלמה של נושאים שהם לא פחות חשובים מהנושא הזה.

יונתן דרוקר: אני מסכים איתך.

דוד ביטן: מה אתה רוצה שנעשה?

דוד ביטן: את הקריאה הראשונה נעביר תוך שבועיים-שלושה.

דוד ביטן: מכיוון שפה אנחנו כבר עובדים על הקריאה הראשונה בצורה יותר רצינית, אז בין הראשונה לשנייה ושלישית לא יהיו הבדלים גדולים.

דוד ביטן: נכון, לאה?

לאה ורון: אם החוברת הכחולה תהיה מושלמת - -

דוד ביטן: אם לא יהיו הרבה תוספות אחרי זה, אז נוכל לגמור שנייה ושלישית מהר.

דוד ביטן: אם לא, זה יצטרך להידחות למושב הבא.

דוד ביטן: אני רוצה לגמור את הכל במושב הזה.

דוד ביטן: זה לא שנתתי מילה שאני חייב לעמוד בה.

דוד ביטן: אני עובד על העניין הזה.

דוד ביטן: זה לא שאני יושב בצד ולא עושה כלום.

איתי עצמון: יש גם משרדי ממשלה רלוונטיים שהמציעים התחייבו לתאם איתם, גם את זה צריך לזכור.

דוד ביטן: יש החלטה של ועדת שרים שהחוק הזה לפני קריאה ראשונה בכנסת יעבור עוד פעם ועדת שרים.

דוד ביטן: מה אתה חושב, זה תהליך שעובר ביומיים?

יונתן דרוקר: כשהתחלנו את הדברים הוכחנו בצורה מאוד מדויקת שיש שני דברים מרכזיים.

יונתן דרוקר: דבר ראשון, שהציבור עובר התעללות בזמן שהוא מחכה, בחיובים כאלה ואחרים.

דוד ביטן: מחכה למה?

דוד ביטן: הוא מקבל חשבונות מים - -

יונתן דרוקר: מבחינת חיובים, מבחינת אם הוא מחכה בתור 6,7 שעות.

יונתן דרוקר: כל אחד וההתעללות שלו.

יונתן דרוקר: הוכחנו את זה בלא מספיק תחקירים, בלא מספיק דברים שעשינו.

יונתן דרוקר: זה דבר ראשון שהוכחנו.

יונתן דרוקר: דבר שני שהוכחנו והראינו, וגם לא מעט אנשים ציינו את זה, זה ש-56 תאגידים זה כר פורה לג'ובים פוליטיים.

יונתן דרוקר: אפילו חברי כנסת מהסיעה שלכם, מהליכוד, ציינו את הדבר הזה.

דוד ביטן: אתה יודע מה הטענה הנגדית?

דוד ביטן: שאם נוסיף עובדים יעלה מחיר המים.

דוד ביטן: זה בדיוק סותר את מה שאמרתם בהתחלה.

דוד ביטן: אמרתם שבגלל כוח האדם מעלים את מחיר המים.

לאה ורון: אולי אפשר לדעת בכמה אנשים נגעתם בתחקיר שערכתם, כמה אנשים התלוננו בפניכם, מה היו עיקרי התלונות?

יונתן דרוקר: אלפי אנשים.

לאה ורון: אלפי אנשים?

לאה ורון: אפשר לקבל את הרשימה?

יונתן דרוקר: בואי ניכנס לפייסבוק שלנו, אני אראה לך.

חמד עמאר: זה לא אלפי.

חמד עמאר: זה סיפורים.

דוד ביטן: יכול להיות שיש הרבה מתלוננים, אני לא אומר שלא, לכן אמרתי מההתחלה שאנחנו צריכים לשפר את אמון הציבור בתאגידים.

דוד ביטן: אם לא, נסגור אותם, אני אומר את האמת, אני אומר זה בצורה ברורה.

דוד ביטן: אני לא יודע למה נפגע שמולי.

דוד ביטן: לא הגעתי לשום הסדר.

איציק שמולי: נפגעתי, כי אני לא שותף להסכמות האלו.

דוד ביטן: לא הייתה שום הסכמה.

איציק שמולי: זה לא החוק שלי.

איציק שמולי: אני מושך את ידיי מהחוק הזה.

דוד ביטן: אתה רוצה שלא נעביר את החוק?

איציק שמולי: אתה יכול להעביר אותו גם בלעדיי.

איציק שמולי: אני לא חייב להיות חתום על החוק הזה.

דוד ביטן: אם לא תסכים לחוק, אני מושך את החוק הזה.

דוד ביטן: נעשה בדיוק מה שרצית, את ה-14, ונגמור עם זה.

איציק שמולי: אני לא רציתי 14.

דוד ביטן: הפעם אני לא אתן לכם לעשות את זה.

דוד ביטן: אני לא לבד פה במערכה.

דוד ביטן: תקשיב, אם חברי הכנסת לא יסכימו לעניין הזה, נלך על הצעת החוק שלך, על ה-14, בלי הטבות, בלי כלום.

איציק שמולי: ההצעה שלי לא אומרת 14.

דוד ביטן: אני אומר בצורה ברורה, לא הגעתי לשום הסכמות עם האוצר.

דוד ביטן: הדבר היחיד שאמרתי בישיבה הקודמת זה שאם הם רוצים שאנחנו נלך לקראתם בזה שלא יהיה ביטול אלא צמצום משמעותי, הם צריכים לבוא עם דברים שיגבירו את אמון הציבור.

דוד ביטן: את זה אמרתי תמיד.

דוד ביטן: על זה ישבנו.

דוד ביטן: גם על זה אתה ישבת איתם.

דוד ביטן: כשתגיע התמונה לחברי הכנסת, הם יצטרכו לקבל החלטה.

דוד ביטן: מה שאני אומר זה דבר מאוד פשוט: בשיטה שאנחנו מדברים זה לא יצומצם ל-14, זה נכון, זה יצומצם בין 20 ל-30, שזה אפשרי.

דוד ביטן: זה צמצום של חצי מהתאגידים שיש היום.

דוד ביטן: אתם צריכים לקחת בחשבון שאם היינו מקבלים את מדיניות החוק של היום, אז זה לא 56, זה 80.

איציק שמולי: ביטן, אני מסכים איתך שבזמנו נתנו את הארכה של השנה וחצי או מה שהיה - גם אמרנו את זה פה בוועדה - כדי לדון ברצינות גם על האופציה של ביטול מוחלט.

דוד ביטן: עשינו 3 ישיבות על זה.

דוד ביטן: כל אחד מהגופים המקצועיים בא והסביר מה המצב.

דוד ביטן: אני מוכן גם לדון על זה, אין לי בעיה.

דוד ביטן: בבקשה רק תגידו לי, ועוד פעם אני חוזר, מי יממן את כל הכסף.

דוד ביטן: זה לא דבר פשוט.

חמד עמאר: מי מממן עכשיו את המינוס?

דוד ביטן: זה כלול במחיר המים.

דוד ביטן: ההשקעות האלו כלולות במחיר המים.

חמד עמאר: הציבור.

קריאה: מחיר המים לא מושפע מהחובות האלה.

דוד ביטן: מה זה "לא מושפע"?

דוד ביטן: זה חלק מהעניין.

חמד עמאר: האוצר מביא את המיליארד 700 לתאגידי המים?

דוד ביטן: לא.

דוד ביטן: מי שקיבל את המיליארד 700 זה העיריות.

דוד ביטן: בוא אני אסביר לך למה העיריות הסכימו.

דוד ביטן: הן קיבלו בזמנו את הכסף.

דוד ביטן: עכשיו הן רוצות לקבל אותו חזרה.

דוד ביטן: איך שכנעו עיריות להיכנס?

דוד ביטן: אמרו להן: קחו בונוס.

דוד ביטן: נתנו להן 30,40 מיליון שקל.

דוד ביטן: אחרי זה אמרו להן: בואו נעשה הערכה של כל הנכסים שהבאתן.

דוד ביטן: הנכסים לא היו שווים כלום, כי כל הנכסים האלה היו מלפני 30 שנה.

דוד ביטן: נתנו להן על זה –אני מדבר על ערים גדולות, לא על ערים קטנות - בין 80 ל-100 מיליון שקל.

דוד ביטן: האוצר הסכים שזה ייכנס לתקציב השוטף, דהיינו להוצאות השוטפות ולהחזר חובות.

דוד ביטן: יישרו קו באובליגו.

דוד ביטן: עכשיו כבר אין להן את הכספים האלה.

דוד ביטן: עכשיו הן באות ואומרות: תחזירו את זה אלינו.

דוד ביטן: בשביל מה, כדי שבעוד 20 שנה נחזור למצב שהיינו כשהקמנו את התאגידים?

דוד ביטן: אני לא אומר שהתאגידים הם בסדר לגמרי.

דוד ביטן: ברור שהם לא בסדר, אחרת הציבור לא היה נגדם.

דוד ביטן: הציבור נגדם, כי הם לא בסדר, מה יש פה להתווכח.

דוד ביטן: לא צריך עכשיו לסגור את הכל.

דוד ביטן: צריך לצמצם, לשפר.

דוד ביטן: לבטל לגמרי יש לנו בעיה.

דוד ביטן: אם האוצר יבוא ויגיד: אנחנו מוכנים לממן את כל ההפסדים, אנחנו מוכנים לממן את הכל, אז בא הפתרון.

דוד ביטן: אסור לשכוח שיש עובדים.

דוד ביטן: מה תעשה עם העובדים?

דוד ביטן: העובדים ילכו לעבוד בעיריות, לא?

דוד ביטן: מה נראה לך, שהעירייה לא צריכה לטפל במשק המים?

דוד ביטן: איך היא תעשה את זה?

דוד ביטן: לעירייה יש תקן כוח אדם באופן כללי, להם יש תקן רק שלהם.

דוד ביטן: עובד שנכנס לעבוד בביוב והולך, מכניסים במקומו אחד אחר.

דוד ביטן: בעיריות יש משחק.

דוד ביטן: אם עובדים עכשיו 100 עובדים במים וביוב, מחר הם יכולים לשים 120.

דוד ביטן: את משרד הפנים זה לא מעניין.

דוד ביטן: מה שמעניין אותם זה התקן הסופי.

דוד ביטן: אתם יודעים מה יקרה?

דוד ביטן: בסופו של דבר, בלי להרגיש, העסק יגדל ויגדל, יהיו יותר עובדים ומחיר המים יעלה.

דוד ביטן: בואו נשים את הדברים בפרופורציה.

והיב חביש: אם תאחד תאגידים, מה תעשה עם העובדים?

דוד ביטן: יהיו צמצומים.

דוד ביטן: ברור שיהיו צמצומים.

והיב חביש: את התאגיד מותר לצמצם ואת העירייה לא?

דוד ביטן: העירייה לא יכולה לצמצם.

דוד ביטן: היא תיקח את העובד למקום אחר, היא לא תצמצם את מספר העובדים.

דוד ביטן: אז איפה החיסכון?

גיל ליבנה: אתה יודע מאיפה ממומן המיליארד 700?

גיל ליבנה: מתעריף המים.

דוד ביטן: אתם קיבלתם את זה.

דוד ביטן: מי קיבל את הכסף?

גיל ליבנה: העירייה קיבלה את הכסף.

דוד ביטן: אז תחזיר.

דוד ביטן: לא שמעתי אתכם אומרים שאתם מחזירים את הכסף.

גיל ליבנה: אתה מוכן לאפשר לעירייה שמוכנה - -?

דוד ביטן: לא מוכנה, זה כולם ביחד.

דוד ביטן: אתה לא יכול לבטל לאחד ולשני לא.

גיל ליבנה: למה לא? קח את רעננה, יש להם תאגיד.

דוד ביטן: אין רעננה.

דוד ביטן: צריך לבטל את כולם.

דוד ביטן: מה, זה אחד כן, אחד לא?

גיל ליבנה: למה לא?

דוד ביטן: לך מגיע כי לך יש כסף?

גיל ליבנה: לא בגלל שיש לי כסף.

גיל ליבנה: אני דוגמה מצוינת למה כל החוק הזה היה מיותר.

דוד ביטן: אתה חוכמולוג.

דוד ביטן: אתה יודע למה אתה חוכמולוג?

דוד ביטן: כי יש לך ישוב שכולו מבוסס, כולם עשירים, כולם חיים טוב, הכל בסדר.

דוד ביטן: דבר על יישוב כמו שלו, שיש בעיות.

דוד ביטן: חבר'ה, אין בעיה, אם תביאו הצעה לבטל, תגידו מי מממן.

דוד ביטן: נדבר על זה, אין שום בעיה.

דוד ביטן: שהעיריות יממנו את הכל, שהעיריות יתחייבו גם לא לקחת כוח אדם.

דוד ביטן: מי הדירקטוריון של התאגידים?

דוד ביטן: אתם, נכון?

דוד ביטן: יש יותר מידי כוח אדם בתאגידים?

דוד ביטן: אתם אלה שאישרתם אותו.

30693: דוד, במחלקת המים בעיריית רעננה היו 25 עובדים.

30693: היום בתאגיד יש 35 עובדים.

דוד ביטן: כל הדירקטוריונים שייכים לעיריות.

דוד ביטן: אם ראש העיר הוא יושב-ראש הדירקטוריון, אז בכוח האדם המיותר שיש שם הם אשמים.

איתי עצמון: אני רוצה להגיד שני משפטים לפני תחילת הקראת הצעת החוק.

איתי עצמון: כפי שאמר יושב-ראש הוועדה בתחילת הישיבה, הנוסח שמונח כרגע על שולחן הוועדה זה נוסח שגובש בשיתוף פעולה עם רשות המים ומשרד האוצר.

איתי עצמון: אני מודה להם על שיתוף הפעולה.

איתי עצמון: הנוסח שמונח כרגע על שולחן הוועדה כולל חלק מהנושאים שהוסכמו במספר ישיבות ממושכות, ישיבות ההכנה שקיים יושב-ראש הוועדה, כאשר התקיימו כמה וכמה כאלו.

דוד ביטן: זה לא אני לבד.

דוד ביטן: בחלק מהישיבות גם היה שמולי והיו אחרים.

איתי עצמון: נכון, אבל אתה הובלת.

איציק שמולי: מסתבר שהייתי בחלק מהישיבות, לא בכולן.

דוד ביטן: לכולן הוזמנת.

איציק שמולי: נכון.

איתי עצמון: אנחנו בהכנה לקריאה ראשונה.

איציק שמולי: אני את הנוסח הזה לא מכיר, מה לעשות.

דוד ביטן: אתה לא היית בישיבה האחרונה, נכון?

דוד ביטן: הנוסח הזה הגיע בישיבה האחרונה.

דוד ביטן: מה אתה רוצה, שאני לא אעשה ישיבה בגלל שלא היית?

דוד ביטן: הנוסח הזה מגיע לוועדה כטיוטה.

דוד ביטן: עכשיו כל אחד יגיד את הטענות.

דוד ביטן: מה, אתה חושב שאני מאשר את זה בשנייה?

דוד ביטן: אמרתי שנתחיל לדון בזה.

דוד ביטן: אנחנו לא נסכם את זה היום, ברור שלא.

איתי עצמון: הנושא הראשון שנכלל כאן בנוסח נוגע לדחייה נוספת במועדים המחייבים לתאגוד אזורי.

איתי עצמון: כל חוק תאגידי מים וביוב כפי שתוקן ב-2013 ותוקן מספר פעמים לאחר מכן, קבע מועד מחייב שבהגיע אליו רשות מקומית וחברה, כלומר תאגיד, מחויבים להתמזג או להקים תאגיד אזורי, חברה אזורית.

איתי עצמון: הדחייה המוצעת כרגע היא בשישה חודשים.

דוד ביטן: תסביר למה דוחים.

איתי עצמון: הוועדה, כפי שציינת בסבב הדיונים הקודם, פיצלה מהצעת החוק את נושא המועדים, דחתה בשנה וחצי בשל הבחירות לרשויות המקומיות.

איתי עצמון: כעת, כפי שאנחנו הבנו, נדרשת היערכות נוספת.

דוד ביטן: על מנת להגיע להסכמות בצמצום.

איתי עצמון: מכיוון שיש עוד תיקונים נלווים שנדרשים לעניין התאגוד - -

דוד ביטן: בגלל הבחירות המוניציפאליות אי אפשר לעשות ישיבות לפני אוקטובר 2018.

דוד ביטן: אין מספיק זמן להגיע להסכמות בין כל העיריות כדי לצמצם את התאגידים, לכן נתנו עוד חצי שנה לעניין הזה.

איתי עצמון: התאגוד האזורי הוא לא תהליך מיידי.

חמד עמאר: מתי המועד?

דוד ביטן: חצי שנה מאוחר יותר.

איתי עצמון: חצי שנה מעבר למועדים שקיימים היום.

איתי עצמון: אני אקריא את החוק בנוסח היום ואת התיקונים המוצעים.

איתי עצמון: הצעת חוק תאגידי מים וביוב (תיקון – צמצום מספר תאגידי המים והביוב), התשע"ז-2016 תיקון סעיף 2 1.

איתי עצמון: בחוק תאגידי מים וביוב, התשס"א-2001 (להלן – החוק העיקרי), בסעיף 2 –

איתי עצמון: זה המועד הקובע שציינתי קודם לכן לעניין תאגוד אזורי.

איתי עצמון: התש"ף (31 במאי 2020)";

איתי עצמון: התש"ף (1 ביוני 2020)";

איתי עצמון: (1 בדצמבר 2020)" יבוא "ג' בטבת התש"ף ( 31 בדצמבר 2019) – כ"א בסיוון התשפ"א (1 ביוני 2021)"; הדחייה ל-31 במאי 2020 נוגעת לרשות מקומית שאין לה היום תאגיד, רשות מקומית ללא חברה.

חמד עמאר: מוסיפים לה עוד חצי שנה?

איתי עצמון: יש דיפרנציאציה במועדים לפי סוג הגוף.

איתי עצמון: יש רשות מקומית, יש חברה, ויש חברה חדשה.

איתי עצמון: אני אגיד מה המועד שיחול לגבי כל אחד מסוגי הגופים שקבועים בחוק.

איתי עצמון: לגבי רשות מקומית שהיא לא חברה, כלומר רשות מקומית שלא הקימה תאגיד, המועד יהיה 31 במאי 2020.

איתי עצמון: לגבי חברה, כלומר תאגיד מים וביוב, המועד יהיה 1 ביוני 2020.

איתי עצמון: יש הוראה מיוחדת לגבי תאגידי מים חדשים שהוקמו מ-31 בינואר 2014 עד 31 בדצמבר 2019.

איתי עצמון: כאן ניתן מועד מאוחר יותר, כדי לאפשר להם זמן היערכות.

איתי עצמון: המועד החדש הוא 1 ביוני 2021.

איתי עצמון: יבוא "ג' בטבת התש"ף (31 בדצמבר 2019)".

איתי עצמון: תיקון סעיף 6א 2.

איתי עצמון: בסעיף 6א(ב) לחוק העיקרי, במקום כ"ז בסיוון התשע"ט (30 ביוני 2019)" יבוא "ג' בטבת התש"ף (31 בדצמבר 2019)".

איתי עצמון: סעיף 6א קובע את חובת התאגוד שקיימת בתוקף כבר מ-2007, וקובע שרשות מקומית שלא העבירה את שירותי המים והביוב שלה לתאגיד עד ל-31 ביולי 2013, מועצת רשות המים קוראת לה להקים חברה או להצטרף לחברה קיימת.

איתי עצמון: כאן מוצע לדחות את המועד בעניין הזה.

דוד ביטן: יש לך הערות לזה?

איציק שמולי: ההערה שלי היא לא להצביע היום.

איציק שמולי: זאת ההערה והבקשה שלי.

דוד ביטן: אתה מתנגד לסעיף הזה?

איציק שמולי: כן.

דוד ביטן: למה?

איציק שמולי: מכיוון שאני חושב שמשהו אחר צריך להיות בסיפור של מבנה משק המים.

דוד ביטן: מה?

איציק שמולי: אם דוחים את הסיכום של ביטול התאגידים או צמצום התאגידים, אז באים עם מודל אחר לנגד העיניים.

איציק שמולי: כאן דוחים וזהו.

דוד ביטן: בנו מודל.

דוד ביטן: אמרנו אותו.

דוד ביטן: המודל הוא פשוט.

דוד ביטן: מכיוון שעשינו דחייה שקשורה לבחירות המוניציפאליות, ואתה מסכים איתי - -

איציק שמולי: נכון.

דוד ביטן: גם הסכמת אז.

איציק שמולי: נכון.

דוד ביטן: סך הכל מה שעשינו זה דחינו בעוד חצי שנה.

דוד ביטן: למה דחינו?

דוד ביטן: כי עד אוקטובר אף אחד לא יכול לשבת עם אף אחד.

דוד ביטן: אחרי זה רצינו לתת קצת זמן.

איציק שמולי: אם ממילא הערך המוסף, הממשי בחוק זה ההטבות הסוציאליות - -

דוד ביטן: לא רק זה.

איציק שמולי: למה אתה צריך להתעסק בחלק הזה?

איציק שמולי: אם אתה עכשיו לא נוגע בו - -

דוד ביטן: אנחנו לא מעבירים.

איציק שמולי: זו הבעיה שלנו?

איציק שמולי: אנחנו צריכים לשלם?

איציק שמולי: זו לא בעיה שלי.

איציק שמולי: אני לא צריך לפתור להם את הבעיות.

איציק שמולי: אני הייתי מוכן לדחייה בתנאי לזה שיש פה מודל אחר מוסכם.

דוד ביטן: יהיה מודל אחר.

איציק שמולי: אין פה.

דוד ביטן: אמרתי שצריך עוד לנסח.

דוד ביטן: הרי זה לא יבוא לקריאה ראשונה אם זה לא הכל ביחד, אתה מסכים איתי?

דוד ביטן: אתה רוצה להצביע על הכל ואז עוד פעם להתחיל לקרוא את הכל, זה מה שאתה אומר?

איציק שמולי: אני חושב שכרגע יש טעם להצביע רק על הסיפור של ההטבות הסוציאליות.

דוד ביטן: אין לי בעיה לא להצביע עכשיו.

דוד ביטן: החוק יכלול שני דברים: אחד, את כל ההטבות הסוציאליות, ושניים, מתווה מסוים שיאפשר את האיחודים, מה שהיום אין.

דוד ביטן: מה שניסיתי להסביר בהתחלה זה שכשבאים לשבת עם ראשי ערים, אז כל אחד בא עם הקשקושים שלו.

דוד ביטן: לקחנו את כל הבעיות שעולות מכל הישיבות עם ראשי הערים.

דוד ביטן: אני שמעתי ראשי ערים, גם האוצר בא עם כל מיני דברים.

דוד ביטן: ראינו איפה הבעיות.

דוד ביטן: אמרנו שעם הבעיות האלו נתמודד בחוק, כדי שתהיה פלטפורמה שתאפשר איחוד.

דוד ביטן: שני הדברים האלה יהיו בחוק הזה.

דוד ביטן: אנחנו נותנים עכשיו דחייה, כדי שאפשר יהיה לשבת על הדברים האלה ביניהם.

דוד ביטן: אם תגידו לי שאתם לא מוכנים לשום דבר, אין בעיה.

דוד ביטן: אין בעיה, לא נצביע היום.

איתי עצמון: תיקון סעיף 6ג 3.

איתי עצמון: בסעיף 6ג לחוק העיקרי, אחרי סעיף קטן (ג) יבוא: הסעיף הזה, אדוני, נוגע למינוי דירקטורים בחברה אזורית במצב שבו אין הסכמה בין הרשויות המקומיות שמרכיבות את התאגיד האזורי הזה על מינוי הדירקטורים.

איתי עצמון: "(ג1) בהעדר הסכמה בין בעלי המניות בחברה אזורית בדבר אופן מינויים של דירקטורים, וכל עוד החברה האזורית היא בשליטת רשויות מקומיות, יחולו הוראות אלה:

איתי עצמון: למכפלה של מספר הדירקטורים המרבי שניתן למנות בה לפי סעיף 63 בשיעור השווה ליחס שבין מספר התושבים ברשות המקומית לבין סך כל מספר התושבים ברשויות המקומיות שבתחום החברה האזורית, מעוגלת כלפי מטה; בפסקה זו, "מספר התושבים" כאן, אדוני, התלבטנו ביום חמישי איך להגדיר את מספר התושבים הרלוונטי –האם בהתאם לנתוני הלשכה המרכזית לסטטיסטיקה, או בהתאם למספר התושבים הרשום במרשם האוכלוסין.

איתי עצמון: הבדיקה – כמובן שמשרד הפנים כאן, הוא יוכל להתייחס - שלי העלתה שיש דוגמאות בחקיקה להפניה למספר תושבים שרשום במרשם האוכלוסין, אלא אם כן יש סיבה להתייחס דווקא לנתוני הלמ"ס.

דוד ביטן: בעניין הזה הכוונה שחלוקת הדירקטורים תהיה לפי גודל העיר, נכון?

איתי עצמון: מספר התושבים.

דוד ביטן: זאת אומרת, אם עיר של 200 מתאחדת עם עיר של 100,000, החלוקה תהיה שליש-שני שליש.

איתי עצמון: היחסי.

דוד ביטן: בדיוק.

דוד ביטן: אז כל עיר תשמור על כוחה.

דוד ביטן: לא יהיה מצב כמו שהיום יש דירקטוריון קטן, העיר הגדולה מקבלת פחות - -

איתי עצמון: אלא אם כן הם הסכימו אחרת.

דוד ביטן: אם הסכימו, אין לי בעיה.

איתי עצמון: אני רוצה לשמוע את התייחסות משרד הפנים לעניין.

קריאה: אין הערות.

איתי עצמון: אבל יש כאן שתי אפשרויות.

חמד עמאר: איזו אפשרות אתם לוקחים?

קריאה: מרשם האוכלוסין.

דוד ביטן: מרשם האוכלוסין דווקא?

דוד ביטן: מרכז שלטון מקומי רוצה לפי משרד הפנים.

קריאה: מרשם האוכלוסין זה משרד הפנים, אדוני.

דוד ביטן: אם זה זה, בסדר, אין בעיה.

איתי עצמון: מספר התושבים כאמור בפסקה (1) ייבחן אחת לחמש שנים, ובהתאם לכך יעודכן מספר חברי הדירקטוריון לפי הוראות אותה פסקה, ובלבד שחבר דירקטוריון שכיהן בדירקטוריון במועד העדכון ישלים את תקופת כהונתו לפי דין; הכוונה לעדכון של מספר התושבים.

איתי עצמון: כמובן שלא תופסק כהונה של חבר דירקטוריון לפני תום כהונתו.

דוד ביטן: החוק או התקנון מחייב שהחבר יהיה 3 שנים.

דוד ביטן: אם אדם יושב שנתיים והשתנה היחס בין העיריות כך שצריכים להחליף, אז הוא יסיים את ה-3 שנים, רק אז יוחלף.

איתי עצמון: הזכות למנות דירקטורים מעבר לסך הדירקטורים לפי פסקה (1) ועד למספר המרבי של דירקטורים שניתן למנות בחברה כאמור, תחולק בסדר יורד בין בעלי המניות, החל מבעל מניות שנותרה לו השארית הגבוהה ביותר לפי פסקה (1)."

דוד ביטן: יש פה הערות?

דוד ביטן: לגבי הדירקטורים, האם יש תוספת שמישהו רוצה לבקש?

איתי עצמון: תיקון נוסף בנושא הדירקטורים הוא בסעיף 7 להצעת החוק, תיקון סעיף 63.

איתי עצמון: תיקון סעיף 63 7.

איתי עצמון: בסעיף 63(א) לחוק העיקרי –

במקום פסקה  יבוא: "(1) מספר חברי הדירקטוריון של החברה יהיה לפחות חמישה ולא יותר מתשעה ואולם מספר חברי הדירקטוריון בחברה שבתחומה מעל 100,000 תושבים ושאמצעי השליטה בה מוחזקים בידי ארבע רשויות מקומיות לפחות, לא יעלה על אחד עשר;" אני מניח שכאן צריך להבהיר שמדובר על חברה אזורית או רב רשותית.

טל שביב וינברג: זה חל על כולם, על כל מי שמצטרף.

טל שביב וינברג: זה לא יהיה רק בחברות אזוריות.

איתי עצמון: אמרתי בחברה אזורית או בחברה רב רשותית.

איתי עצמון: נבדוק בנוסח אם לא צריך להבהיר את זה.

טל שביב וינברג: אין רב רשותי בחוק.

איתי עצמון: אני יודע שלא קיים המונח, אבל קיימת היום חברה שנותנת שירותים לכמה רשויות מקומיות.

דוד ביטן: הכוונה היא בעיקר אם יש איחודים בין הרשויות.

דוד ביטן: אם יש 4 או 5 שהם מעל 100,000, אז יש פה הסדר איך אנחנו מטפלים.

איתי עצמון: בפסקה (1א) –

איתי עצמון: בסופו יבוא "ואם מספר חבריו עולה על תשעה – לא יפחת ממספר

איתי עצמון: זה תיקון שגובש על ידי רשות המים.

איתי עצמון: אני חושב שיהיה יותר נכון שאתם תסבירו אותו.

טל שביב וינברג: בדירקטוריון של תשעה יש היום מינימום של ארבעה דח"צים, כלומר שמרנו על אותו היחס.

טל שביב וינברג: גם בדירקטוריון של 11 יהיה מינימום של חמישה דח"צים.

טל שביב וינברג: פשוט העלינו את זה בהתאמה, זה הכל.

טל שביב וינברג: בחוק היום כל 11 הדירקטורים בחברה אזורית אמורים להיות דח"צים.

טל שביב וינברג: שינינו את זה כך שעדיין חברי המועצה ועובדי העירייה ימשיכו לכהן בדירקטוריון התאגיד.

טל שביב וינברג: כאשר עולה מספר הדירקטורים ל-11, צריך יהיה לשמור על האיזונים של הדח"צים בהתאמה.

דוד ביטן: מישהו רוצה להגיד משהו?

דוד ביטן: זהו, כולם דיברו.

דוד ביטן: הישיבה נעולה.